Novogodišnja pres konferencija\nNa danas održanoj novogodišnjoj konferenciji za medije Željeznica Republike Srpske, prestavljeni su rezultati rada za period 11 meseci 2019. godine, provedene planirane aktivnosti, proces restrukturisanja ŽRS koji se odvija po planu, te su najavljeni planovi preduzeća za 2020. godinu.\nVršilac dužnosti generalnog direktora Slavko Gligorić, izrazio je zadovoljstvo ostvarenim rezultatima u godini koja je na izmaku.\n-Zadovoljstvo mi je istaći da poslovanje Željeznica Republike Srpske tokom 2019. godine niti u jednom momentu nije bilo upitno. Bezbednost odvijanja željezničkog saobraćaja je na zadovoljavajućem nivou, sačuvani su postojeći kapaciteti a planiramo i određena ulaganja u nove investicije kako bismo spremno ušli u 2020. godinu. Ne plaše nas izazovi i zaposleni u Željeznicama Republike Srpske ne treba da brinu, jer će status svih radnika biti rešen u skladu sa Zakonom, odnosno propisanim normama i uslovima u projektu restrukturisanja. Nastojaćemo da nijedan radnik ne bude otpušten, nego će se raditi na prekvalifikaciji, dobrovoljnom odlasku a imamo i 90 zaposlenih koji iduće godine stiču uslove za penzionisanje – istakao je Slavko Gligorić, vršilac dužnosti generalnog direktora ŽRS.\nŽeljeznice Republike Srpske trenutno zapošljavaju 2265 radnika a do kraja procesa restrukturisanja neophodno je da taj broj bude sveden na 2098 zaposlenih.\nU periodu od 11 meseci 2019. godine Željeznice Republike Srpske ostvarile su dobitak u iznosu od 1.212.351 KM, čemu je u najvećoj meri doprinelo prihodovanje sredstava namenjenih restrukturisanju Željeznica Republike Srpske – istakao je Slobodan Kaurinović, pomoćnik generalnog direktora za ekonomske poslove.\nIzvršni direktor Poslova operacija Željko Radić, rekao je da su Željeznice Republike Srpske za 11 meseci 2019. godine prevezle 151.001 putnika, što je za 20% više u odnosu na isti period prošle godine, te za 33% više u odnosu na planirani broj putnika.\nOstvareno je 14.273.801 kilometara, što je za 65% više u odnosu na isti period prošle godine, a za 88% više u odnosu na planirani obim. Prihodi od prevoza putnika ostvareni su u iznosu od 1.062.659 KM i isti su za 65% veći u odnosu na prošlogodišnje, a 27% veći u odnosu na planirane.\nRadić je istakao da je za 11 meseci 2019. godine, prevezeno 4.244.593 tona robe raznih vrsta što je za 2% više u odnosu na ostvareni obim prevoza u istom periodu prošle godine, a za 1% u odnosu na plan.\nOstvareno je 375.743.844 netotonskih kilometara, što je za 12% više u odnosu na isti period prošle godine, a za 6% više u odnosu na planirani obim.\nPrihodi od prevoza roba ostvareni su u iznosu od 32.261.384 KM i isti su za 9% veći u odnosu na prošlu godinu, a za 4% u odnosu na plan.\nPrihodi od prevoza putnika iznose 1.062.659 KM i veći su za 65% u odnosu na ostvarene u periodu od 11 meseci 2018. godine te za 27% veći u odnosu na planirane.\nVršilac dužnosti generalnog direktora Slavko Gligorić, poručio je da je proces restrukturisanja Željeznica Republike Srpske bilo jedino rešenje za preduzeće, te se zahvalio Vladi Republike Srpske što se 2017. godine odlučila na ovo rešenje.\n-Tokom 2020. godine čekaju nas završne faze procesa restrukturisanja, tako da bi u 2021. godini imali novu organizaciju preduzeća i nove Željeznice Republike Srpske. Tokom perioda koji je pred nama biće donesena najbolja odluka da li će to biti holding, korporacija sa dva odvojena ili zajedničkim preduzećima – istakao je Gligorić.\nOn je najavio da 2021. godine kada se završi proces restrukturisanja, Vlada Republike Srpske planira da u Željeznice Republike Srpske uloži oko 800 miliona KM , za period 2021 – 2025 godina, čime bi željeznice bile tržišno konkurente i spremne za tržište koje mora da se otvori.


Cene nafte prekoračile 84 dolara - Energija Balkana\nPočetna » Ekonomija » Cene nafte prekoračile 84 dolara\nNa londonskom tržištu cena barela popodne je bila plus 47 centi u odnosu na prethodno zatvaranje i iznosila je 84,19 dolara. Juče je trgovinu zatvorila u plusu od 2,85 dolara.\nNa američkom tržištu, barel se danas trgovao za 66 centi više, po 81,88 dolara. Juče je trgovalo na plusu od 2,99 dolara.\nTržište se juče fokusiralo na indikacije da proizvođači ne uspevaju da povećaju zalihe nafte i na procene da širenje zaraze omikronom korona virusom neće ometati oporavak globalne tražnje od posledica korona krize.\nPredsednik Federalnih rezervi SAD Džerom Pauel rekao je u utorak da bi trenutni talas Kovida 19 trebalo da izazove samo „kratkoročne” posledice na američku ekonomiju, najvećeg svetskog potrošača nafte.\nEkonomija je spremna da pooštri monetarnu politiku, zaključio je Pauel.\nSlabiji dolar doprineo ceni nafte\nPodršku ceni pružio je i slabiji dolar, koji naftu čini jeftinijom za kupce sa drugim valutama i time podržava potražnju.\nCene u ugovorima sa rokovima isporuke sledećeg meseca trenutno su oko 4,2 dolara više u Londonu nego u ugovorima sa rokovima isporuke u drugoj polovini godine, što signalizira da je snabdevanje trenutno ograničeno, ističe Rojters.\nVodeći proizvođači nafte u Organizaciji zemalja izvoznica nafte (OPEK) i njihovi saveznici predvođeni Rusijom nedavno su odlučili da povećaju proizvodnju za 400.000 barela dnevno u februaru, smanjujući koordinirano smanjenje snabdevanja na tri miliona barela dnevno.\nSvojevremeno su smanjili zalihe za devet miliona barela dnevno kako bi se prilagodili smanjenoj potražnji u pandemiji.\nOPEK+ nastavlja sa planiranim mesečnim povećanjima\nIako OPEK + iz meseca u mesec podiže svoj ciljni nivo proizvodnje, neke zemlje ne uspevaju u potpunosti da iskoriste kvote koje su im dodeljene zbog tehničkih poteškoća.\n„Ako kineska ekonomija ne uspori naglo i omikron nestane, a s obzirom na očigledno ograničenu sposobnost OPEK+ da poveća proizvodnju, cena u Londonu bi mogla da poraste na 100 dolara u prvom kvartalu, a možda i ranije“, rekao je Džefri Halej iz Oande.\n„U toj rečenici ima mnogo varijabli, a najveća pretnja je omikron u Kini, Indiji i Indoneziji“, dodao je Halej.\nU međuvremenu, rafinerijske marže za mlazno gorivo u Evropi vratile su se na nivoe pre pandemije usled smanjenog globalnog snabdevanja i oporavka avio saobraćaja u svetu.\nProšle nedelje pale zalihe sirove nafte u SAD\nTržišno raspoloženje je takođe podržano činjenicom da su zalihe sirove nafte u SAD prošle nedelje pale za 1,1 milion barela, prema trgovinskim izvorima koji se pozivaju na izveštaj američkog Instituta za naftu (API).\nZvanični podaci američke vlade biće objavljeni tokom dana.\nVlada Vašingtona je u utorak podigla procenu američke potražnje nafte ove godine na 840.000 barela dnevno, sa 700.000 barela dnevno do sada.\nOPEK je u posebnom izveštaju naveo da je barel korpe nafte njegovih članica u utorak koštao 82,13 dolara, što je 38 centi više u odnosu na prethodni dan trgovanja.\nTagovi: API, barel, Indija, Kina, nafta, omikron, OPEK, OPEK+, SAD\nPrevPRETHODNOGoldman Saks ulaže 250 miliona dolara u tehnologiju skladištenja energije\nSLEDEĆEEnergoinvest: Tvrdnje da nismo obezbedili dovoljne količine gasa su apsolutno netačneNext\nAstronomske cene nafte i gasa obezbedile Norveškoj rekordne prihode


Ljubiša Nestorović: Oporavak Tigra AD interes za Srbiju, naš Sindikat bio i ostao uz tigrovce - Pirot Plus Online\nLjubiša Nestorović: Oporavak Tigra AD interes za Srbiju, naš Sindikat bio i ostao uz tigrovce\n23. jun 2020. 14:30 Privreda Pirot Plus Online\nSednici Veća Saveza samostalnih sindikata Pirotskog okruga danas su prisustvovali Ljubisav Orbović, predsednik Saveza samostalnih sindikata Srbije i Ljubiša Nestorović, predsednik Samostalnog sindikata hemije i nemetala Srbije.\nOvu priliku iskoristili smo da sa njima razgovaramo o situaciji u Tigru AD i daljim aktivnostima na putu oporavka kompanije.\nLjubiša Nestorović je istakao da je Tigar AD krenuo putem oporavka, ali je taj put težak jer postoje ogromna dugovanja i da nisu sva izmirena. Država i Ministarstvo privrede su bili njihovi sagovornici sve vreme i uspeli su da obezbede određena sredstva i da Tigar AD polako počne da radi sa profitom, rekao je Nestorović. On je dodao da se sada ubrzano rešava problem privatizacije i da je bitno da Tigar nije ostavljen jer je država preuzela sve aktivnosti oko privatizacije.\nLjubisav Orbović je o ovoj temi rekao da je bitno da Tigar traži svog kupca. Poenta cele priče je da dođe do strateškog partnera, a firma ostane u kondiciji, zadrži radnike i bude konkurentna na tržistu, u čemu za sada uspeva.\nLjubiša Nestorović je medijima rekao da Vladimir Ilić više nije generalni direktor Kompanije Tigar AD.\nIz Kabineta generalnog direktora demantivali su ovu vest.\nNaime, posle odluke Nadzornog odbora Slobodne zone da Vladimir Ilić bude VD direktor, verovatno je izašla proizvoljna informacija da Ilić neće biti i generalni direktor Tigra.\nNapominjemo, da je opšte raspoloženje radnika Tigra, posle uspešnih rezultata koje postiže naša Fabrika, da Vladimir Iić i dalje bude na mestu rukovodioca Tigra AD.


► Francuska: Investicije u obnovu bolnica, nagrade i veće plate zdravstvu\nFrancuski predsednik Emanuel Makron i ministar zdravlja Olivije Veran su saopštili da će francuska vlada "investirati u bolnice" i lekarima i zdravstvenom osoblju državnog sektora povećati plate i dati bolje radne uslove, uključujući jednokratno od 500 do 1.500 evra onima koji su potegli najveći teret u epidemiji koronavirusa.\nBelgijska premijerka Sofi Vilmes je istovremeno umesto "vatrenog krštenja" u prvoj poseti briselskoj bolnici Sen-Pjer doživela pravo "ledeno krštenje", jer su je lekari i bolničko osoblje dočekali ćutnjom i okrenuti leđima u znak velikog nezadovoljstva položajem i teškim uslovima pod kojima rade u lečenju obolelih od koronavirusa, i to uz vladin dekret radne obaveze.\nA to je samo potvrdilo uverenje javnosti, a posebno lekara i zdravstvenog osoblja u skoro celoj Evropskoj uniji, da je manje ili više državno zdravstvo, naročito bolnice politikom "ukidanja kreveta", jednostavno bilo stavljeno na žrtvenik kresanja javnih troškova, privatizacije i neoliberalnog modela apsolutne vladavine "tržišta koje sve rešava".\nBogate zemlje Evropske unije, uz neke izuzetke, nisu imale ni izdaleka potrebna sredstva za zaštitu od epidemija, čak ni lekove za bolesnike na respiratorima, pa se ispostavilo da su "ukidanje države" i neoliberalna delokalizacija proizvodnje u zemlje jeftine radne snage i ogromnih poreskih olakšica doveli do toga da se većina lekova, maske i respiratori proizvode mahom u Kini ili Indiji.\nOtud su se na udaru zaraze koronavirusa odmah najviše našli nezaštićeni lekari, bolničari i zdravstveno osoblje, čije su plate u državnim bolnicama i domovima zdravlja takve da oni često privatno ili, naročito bolničari i medicinske sestre, "na crno" rade i izvan radnog vremena.\nTo sve su francuskom predsedniku Makroni neuvijeno rekli lekari, a posebno bolničarke u pariskoj bolnici Pitije-Salpetrijer, koju je on posetio i rekao da će država "investirati" u javno zdravstvo, koje jedino spasava narod od epidemije, i prekinuti sa "guranjem zdravstva u siromaštvo".\nU inače vrlo uglednoj bolnici Sen-Pjer u Briselu su predsednici vlade Sofiji Vilmes lekari i bolničari rekli da su uslovi rada u epidemiji strašno teški, da na početku nisu imali zaštitu, da se radi danonoćno i da je veliki broj osoblja pod stalnim velikim stresom, a vrednovanje takvog rada je ispod svake granice dostojne čoveka i stručnjaka.\nPremijerka je čvrsto obećala da će sve biti temeljito razmotreno i učinjeno sve da se stanje popravi jer situacija u zemlji i dalje to hitno nalaže zato što Belgija po broju zaraženih od koronavirusa sada ima najviše smrtnih slučajeva u svetu.\nVlasti su ipak donekle umanjile stroge zabrane zbog epidemije, ali Belgija sa 11 miliona stanovnika je, po poslednjim podacima, imala 55 hiljada zaraženih ljudi i devet hiljada preminulih.\nFrancuski ministar zdravlja Veran je, odmah posle izjave predsednika Makrona da se više neće dopustiti da "zdravstvo siromaši", saopštio da će u idući budžet biti ugrađeno sve što treba za osetno poboljšanje stanja državnih bolnica i zdravstenog osoblja, uz povećanje plata i promenu radnih propisa tako da oni koji to žele mogu da više rade i više zarade…a farmaceutskoj industriji će biti naloženo da u Francuskoj pravi sve bitne lekove.


Milo Đukanović se izjasnio povodom afere PANDORINI PAPIRI – Vesti iz srbije i sveta\nHome > Vesti > Milo Đukanović se izjasnio povodom afere PANDORINI PAPIRI\nMilo Đukanović se izjasnio povodom afere PANDORINI PAPIRI\nPredsednik Crne Gore Milo Đukanović dostavio je Specijalnom državnom tužilaštvu pisano izjašnjenje povodom afere “Pandorini papiri“.\nPozivajući se na saznanja iz izvora bliskih istrazi, portal podgoričkog “Dana” piše da Đukanović u iskazu pojašnjava i ponavlja prethodne izjave u medijima da sporne kompanije koje se pominju u dokumentaciji nikada nisu radile niti su imale otvorene račune kod bilo koje banke na egzotičnim destinacijama.\nDodaje se da se Đukanovićeve tvrdnje poklapaju sa iskazom koji je njegov sin Blažo izneo 22.oktobra ove godine tokom saslušanja pred specijalnim tužiocem Sanjom Jovićević.\nU dokumentaciji koja se nalazi u SDT-u o aferi “Pandora” navodi se da su Milo i Blažo Đukanović 2012. godine sklopili tajne ugovore o upravljanju njihovom imovinom skrivajući se iza komplikovane mreže povezanih kompanija iz Velike Britanije, Švajcarske, Britanskih devičanskih ostrva, Paname i Gibraltara.\nTvrdi se da je sin predsednika Crne Gore iskoristio ovu strukturu da formira i dve skrivene kompanije sa ćerkama firmama u Londonu i Crnoj Gori.\nDo tih podataka došao je Istraživački centar MANS-a kroz globalnu istragu o ofšor poslovima pod nazivom “Pandora papiri” (Pandora Papers) koju je vodio Međunarodni konzorcijum istraživačkih novinara (ICIJ) sa partnerima iz 117 zemalja.\nDosad najveća baza procurelih podataka sadrži skoro 12 miliona dokumenata iz 14 ofšor agencija.\nGaši: Grenel nam dao rok od 7 dana da SRUŠIMO KURTIJA\nNovember 3, 2021 November 3, 2021 015\nVirus je toliko u cikulaciji da je NEMOGUĆE izbeći ga, PRIPREMITE SE


Hoće li Makron nagovoriti Trampa na zaokret koji je bitan i za Rusiju - Sputnjik Srbija\n22:40 02 Decembar 2020\n18:18 24.04.2018 Preuzmite kraći link\nFrancuski predsednik predlaže Trampu dopunu sporazuma sa Iranom, koji bi obezbedio Americi da ostane u okviru sporazuma. Makron po ovom pitanju ima podršku Rusije, Kine i Velike Britanije. Moguća tema je i negativan uticaj antiruskih sankcija po Evropu.\nPredsednik Francuske Emanuel Makron nalazi se u trodnevnoj zvaničnoj poseti Vašingtonu gde će, kako se očekuje, pokušati da izvrši pritisak na američkog predsednika Trampa u vezi sa brojnim pitanjima od značaja za Evropu i svet, ali i da istovremeno sačuva svoj prilično blizak odnos sa liderom SAD.\nReč je o prvoj državnoj poseti od kada je Tramp domaćin u Beloj kući, otkako je došao na vlast u januaru 2017. godine, a kako je najavljeno, u fokusu razgovora dvojice predsednika biće razilaženja SAD i EU u vezi sa nuklearnim sporazumom sa Iranom, situacijom u Siriji, ali i trgovinom.\nPrema rečima profesora doktora Slobodana Zečevića sa Instituta za evropske studije, Makron i Tramp pokušavaju da nađu zajednički jezik, iako je Makron trideset godina mlađi od američkog predsednika i poznat kao liberalan političar, dok je Tramp više konzervativan političar.\nPredsednik Francuske Emanuel Makron i predsednik SAD Donald Tramp\n„Suština posete je u tome da Makron želi da ubedi Trampa u neke pozicije Francuske, pre svega u vezi sa nuklearnim sporazumom sa Teheranom. On takođe želi da Amerikanci ostanu sa svojih 2000 vojnika u Siriji, ali i da izbegne takse na aluminijum i čelik koje SAD žele da uvedu državama-članicama EU, kao i da pokuša da ubedi Trampa da ostane u okviru Sporazuma o klimatskim promenama. Zato mu je i poklonio hrast koji je posađen u dvorištu Bele kuće“, objašnjava Zečević.\nKako kaže, već postoje neke ocene da Tramp verovatno neće odustati od odbacivanja Sporazuma o klimatskim promenama, pa je to jedna od stvari gde Makron verovatno ne može da bude uspešan.\n„Međutim, kada je reč o ’iranskom dosijeu‘, tu francuski predsednik predlaže Trampu eventualnu dopunu tog sporazuma sa Iranom, koji bi obezbedio Americi da ostane u okviru sporazuma. Sa druge strane Makron po ovom pitanju ima podršku Rusije, Kine i Velike Britanije, pa njegovi argumenti nose popriličnu težinu. On je već rekao Trampu da Zapad nema ’plan B‘ kada je reč o Iranu i da bi izlazak iz sporazuma predstavljao opasnost za zapadne interese i otvorio mogućnost da Iran opet počne sa obogaćivanjem uranijuma. Što se tiče ’sirijskog dosijea‘, videćemo šta će se tu dešavati jer su najpre govorili da Amerika ostaje, a potom da se povlači iz Sirije. Trampa zovu nepredvidivim političarem, pa postoji mogućnost da ga Makron i ubedi u neki od svojih stavova“, kaže Zečević.\nAleksandar Domrin, profesor moskovske Visoke škole ekonomije i stručnjak za SAD, smatra da je pozicija Makrona prilično čudna.\n„Iako njega jeste izabrao francuski narod, mi odlično razumemo da je Makron zapravo projekat koji je u značajnom stepenu bio osmišljen protiv drugih snaga, daleko zdravijih za Francusku. Njegov sastanak sa Trampom je veoma interesantan momenat jer sa jedne strane Makron, kao predsednik koji očigledno neće ponovo biti izabran ili ’predsednik za jedan mandat‘, pokušava da prenese neke evropske stavove američkom predsedniku. Sa druge strane, još je važnije šta će Tramp reći Makronu, odnosno koje su to poruke koje bi francuski predsednik trebalo da donese u Evropu. Najvažnije je sada to što politika koja je počela još u vreme Obame, a velikim delom je sprovodi i Tramp, politika sankcija i okretanja leđa Moskvi, ne udara samo po Rusiji, već i po ekonomiji Evrope, i to je najverovatnije ono što će Makron saopštiti Trampu“, kaže Domrin.\nPrema njegovim rečima, danas tri svetske sile, poput svetskog trougla, rešavaju bitna politička pitanja u svetu — Rusija, SAD i Kina.\n„Kakva je to politika EU danas koja toliko zavisi od SAD? Kakva će politika EU biti u budućnosti? Da li će Makron sada pred Trampom vatreno podržati antiruske sankcije ili će staviti do znanja da Evropa i te kako ima svoje interese? Ali sa druge strane, šta god da Makron predstavi Trampu, pitanje je šta će američki predsednik hteti da čuje. Nisam siguran da Ameriku uopšte zanima stav Evrope“, ocenjuje Domrin.\nNa pitanje da li će Makron uspeti da sa Trampom uspostavi odnos poverenja i saradnje kao što su to svojevremeno učinili Barak Obama i nemačka kancelarka Angela Merkel, Slobodan Zečević kaže da Makron želi da bude ravnopravan partner Nemačke unutar EU i da ima istu, pa možda čak i veću težinu nego Nemačka na međunarodnoj sceni.\n„Zato Makron koristi svoje adute, pre svega to što je Francuska nuklearna i vojna sila, a on takođe planira da u narednim godinama znatno uveća vojni budžet zemlje. Zato se i pojavljuje kao idealan partner Sjedinjenih Američkih Država, s obzirom na to da je Velika Britanija napustila EU, čime su njene spoljnopolitičke pozicije oslabljene. Zato bi sada unutar EU Francuska mogla da bude jedan od odlučujućih i najvažnijih partnera SAD. Treba imati na umu da je Angela Merkel oslabljena relativno lošim rezultatima na izborima i teškoćama u formiranju koalicione Vlade, dok je Makron relativno lako u drugom krugu izabran za predsednika Francuske i ima legitimitet i moć odlučivanja, pa sa te strane on jeste interesantan partner za SAD“, zaključuje Zečević za Sputnjik.\nIranski nuklearni program, Francuska


Nikodijević: Sigurna kuća ne prestaje sa radom već 22 godine - Beogradski Portal\nNikodijević: Sigurna kuća ne prestaje sa radom već 22 godine\nPredsednik Skupštine grada Nikola Nikodijević i gradska sekretarka za socijalnu zaštitu Nataša Stanisavljević posetili su danas Sigurnu kuću povodom 8. marta, Međunarodnog dana žena, i tom prilikom korisnicama ove ustanove poklonili cveće i slatkiše. Takođe, razgovarali su sa korisnicama o tome kako mogu da im pomognu ubuduće.\nNikodijević je zahvalio Nataši Stanisavljević i koordinatorki Sigurne kuće Vesni Stanojević, jer su, kao je rekao, obavile veliki posao u institucionalizaciji ustanove Sigurna kuća, koja je postala deo sistema socijalne zaštite u Beogradu.\n– Da nije bilo Vesne Stanojević, koja je ovaj posao počela da radi pre čak 30 godina, situacija bi danas bila mnogo nepovoljnija. Ova ustanova od osnivanja nije prestala sa radom, a zahvaljujući njenom trudu, nasilje nad ženama više nije tabu tema, već pojava koja je počela da se tretira kao društveni problem – rekao je Nikodijević.\nOn je podsetio da je put do potpunog prestanka nasilja nad ženama veoma dug i pitanje je kada ćemo stoprocentno uspeti da iskorenimo taj vid nasilja.\n– Važno je da glasno o tome govorimo i da se ništa ne skriva niti tretira drugačije. Ljudi koji se bave prevencijom ove pojave i pomaganjem žrtvama ne mogu da rade taj posao a da pritom ne ulažu sopstveni maksimum i Grad Beograd im je na tome veoma zahvalan. Da Beograd nema ustanovu poput Sigurne kuće, naš grad ne bi mogao da se naziva razvijenim ili modernim. Nasilje, nažalost, nije jedini problem sa kojim se susreću korisnice ove ustanove, već postoji i finansijska zavisnost žena od svojih partnera, kao i materijalna nejednakost u odnosu na muškarce. Dok god postoje zanimanja za koja muškarci i žene nisu identično plaćeni i dok god postoje „muška zanimanja”, ne možemo da govorimo o ravnopravnosti – rekao je predsednik gradskog parlamenta.\nOn je istakao da mu je posebno drago što je Grad uspeo da napravi veliki iskorak tokom poslednjih godina.\n– Polovnu gradskih sekretarijata vode žene i to je verovatno jedan od razloga za uspehe koje Grad beleži u poslednje vreme. Žene u Beogradu vode socijalnu politiku, finansije, urbanizam, zaštitu životne sredine… Žene su na ključnim pozicijama kada je gradska vlast u pitanju. Neophodno je, međutim, da zakonski uredimo mnoge pojedinosti koje se odnose na žene u Sigurnoj kući. Pre svega, tu mislim na prednost prilikom zapošljavanja i da zakonski zaštitimo samohrane majke, tako što ćemo dati apsolutnu podršku deci koja su u Sigurnoj kući, jer ona ne smeju da osete bilo kakve nejednakosti u svom odrastanju u odnosu na vršnjake. Posao države je da im obezbedi školovanje kako bi jednog dana bili samostalni i uspešni članovi društva. Ti problemi moraju da budu institucionalno rešeni. Učinićemo sve da ispunimo sve zahteve rukovodstva Sigurne kuće, kako bi žene koje se ovde nalazile imale što bolje uslove. Grad finansijski dobro stoji i zahvaljujući tome možemo da se posvetimo mnogim problemima sa kojima se susreću građani – rekao je Nikodijević.\nNataša Stanisavljević je ovom prilikom čestitala ženama 8. mart ali, kako je rekla, ne kao praznik, već kao dan kada su se žene izborile za svoja prava.\n– Smatrali smo da je potrebno da danas dođemo i da vam pružimo podršku, jer jedan od najčešćih primera kršenja ljudskih prava upravo je nasilje nad ženama. Želimo da vam poručimo da niste same ni danas kao što niste same ni svih 365 dana u godini. Grad Beograd misli na vas i pruža vam svu pomoć i podršku koja vam je potrebna, a tako će biti i ubuduće – rekla je Stanisavljevićeva.\nOna je podsetila da je trenutno na smeštaju u Sigurnoj kući skoro 30 žena, te da ih je od početka godine bilo pedesetak.\n– Drago nam je da smo mogli da pomognemo svakoj ženi kojoj je pomoć bila potrebna. Grad Beograd će nastaviti da pomaže Sigurnu kuću na svaki mogući način. Svi zajedno treba da se izborimo za prava žena, a ne samo na današnji dan kada to simbolično obeležavamo. Naš grad i naša zemlja su mnogo uradili na tome, a podsetiću da se pre desetak godina nije govorilo o nasilju nad ženama, već se smatralo da je to nečiji privatni problem. Sada su se stvari mnogo promenile, mi smo tu da vam damo podršku da nastavite u tom pravcu, jer vi ste pravi heroji i borci za ženska prava – rekla je Nataša Stanisavljević, podsećajući da su se žene u Jugoslaviji izborile za pravo glasa pre 77 godina.\nKoordinatorka Sigurne kuće Vesna Stanojević je ovom prilikom podsetila da je 2002. godine otvorena prva sigurna kuća i da je od potpisivanja ugovora sa Gradom Beogradom sve krenulo nabolje.\n– Planirano je krečenje svih prostorija, a obezbeđen je i nov nameštaj. Sada smo u situaciji da možemo da planiramo, jer uvek na vreme dobijamo sredstva od Grada Beograda – rekla je Stanojevićeva i zahvalila na brizi koju Grad pruža ovoj važnoj ustanovi.


Android revija » 9 milijardi mobilnih pretplatnika do 2018. 9 milijardi mobilnih pretplatnika do 2018. – Android revija\n9 milijardi mobilnih pretplatnika do 2018.\nPrema novoj Ericssonovoj „Mobility report“ studiji do 2018. godine broj pretplatnika mobilne telefonije u svetu premašiće devet milijardi. Mobilni broadband je u prvom kvartalu ove godine imao 1,7 milijardi pretplatnika, dok će ova brojka do 2018. godine porasti na sedam milijardi. Takođe, očekuje se da će pametni mobilni telefoni i dalje biti najdominantniji mobilni broadband uređaji.\nMobilni pretplatnici u svetu prema tipu mreze\nVeći porast pretplatnika očekuje se na mobilnim računarima i na tabletima. U 2012. broj pretplatnika je bio oko 300 miliona dok se u 2018. očekuje porast do 850 miliona što će premašiti broj pretplatnika fiksnog broadbanda.\nVećinu pretplatnika u mobilnoj telefoniji i dalje čine korisnici „običnih“ telefona. U 2012. zabeleženo je 1.2 milijarde pretplatnika pametnih telefona a prema očekivanom rastu u 2018. bi trebalo da ih bude oko 4.5 milijardi. Penetracija pametnih telefona će nastaviti rapidno da raste dok će se upotreba običnih mobilnih telefona polako smanjivati sa današnjih pet milijardi na četiri milijarde pretplatnika u 2018.\nSituacija u regionima širom sveta i dalje će se razlikovati drastično. U 2018. gotovo svaki pretplatnik u Zapadnoj Evropi i Severnoj Americi ima će pametni mobilni telefon dok će isti imati samo 40 do 50 procenata pretplatnika na Bliskom Istoku i u Africi.\n9 milijardi mobilnih pretplatnika do 2018. was last modified: July 31st, 2013 by Goran Aničić\nEricssonMobility reportmobilni pretplatnici\nZaštita Androida u korporativnoj mreži\nLG premijum maske za smart telefone\nIstraživanje o upotrebi mobilnih telefona tokom vožnje\nFrancuska uvodi porez na pametne telefone?\nSamo trećina izdavača prilagodila websajtove za mobilne...\nKinesko tržište pametnih telefona prvi put beleži...\nTrendovi u telekomunikacijama u 2010. godini –...


subota, 18 septembar 2021 06:53\nNa 12. sednici Skupštine grada u ovom sazivu somborski predstavnici narodne volje su u nedostatku ozbiljnije opozicije po već ustaljenom običaju čak 22 tačke dnevnog reda promptno prešli za nešto manje od tri sata zasedanja.\nUsvojen je Izveštaj o izvršenju gradskog budžeta za period januar - jun. Prema rečima izvestioca, većnika Save Dojića, za prvih šest meseci ostvareni su prihodi od 1,552 milijardi dinara ili 44,12 odsto planiranog. Gotovo 1,1 milijarda prikupljena je od poreza, 287 miliona su činili transferi dok je iz ostalih izvora obezbeđeno 147 miliona dinara. Kuriozitet je da je naplata poreza uglavnom bila iznad očekivanih 50 odsto u prvoj polovini godine.\nOno što je lokalnu javnost sigurno najviše zaokupilo su nova kadrovska rešenja vezana za javna preduzeća i ustanove, pa su odbornici imenovali i dva nova vršioca direktora, ali i dali saglasnost za raspisivanje konkursa za čelnike još četiri javna komunalna preduzeća.\nVeć sam početak sednice je obeležilo jedno kadrovsko rešenje, odnosno njegova varijacija, pošto je aktuelni gradski većnik Srđan Savić podneo zahtev da iz statusa volontera pređe na stalni rad u Gradsko veće, što su mu, na predlog gradonačelnika Antonija Ratkovića, odbornici i odobrili. Takođe, po hitnoj proceduri, nakon neopozive ostavke Đorđa Zorića, donedavnog vršioca dužnosti direktora JKP „Prostor“, po hitnom postupku na skamije odbornika došao je i predlog za njegovu zamenu, koji je izazvao kraću polemiku malobrojnih opozicionih odbornika sa kolegama većine.\nPredloženo rešenje se odnosilo na Snežanu Cico, donedavnu direktorku prevozničkog preduzeća „Severtrans“, koje je prodato pre desetak dana. Mada je opozicija akcentovala da je Cico ostavila „Severtrans“ u dugovima i sa nekoliko meseci neisplaćenih zarada radnicima, odbornici većine su ipak prihvatili predlog nadležne skupštinske komisije pa je Snežana Cico imenovana za vršioca dužnosti direktora jednog od najkompleksnijih gradskih komunalnih preduzeća.\nAko su i postojale određene kontroverze oko ovog imenovanja, ime nove v.d. direktorke Turističke organizacije grada Sombora, Zdenke Mitić svakako je obradovalo sve one kojima je na srcu razvoj turizma u jednom od najlepših gradova u ovom delu Evrope. Mada je po obrazovanju diplomirani agronom Mitić, inače aktuelna članica i bivša sekretarka Saveta MZ Bački Monoštor, svojim angažovanjem u UG „Podunav”, UG „Lavangrad”, LAG „Panonski fijaker” i u mreži Svetskog fonda za prirodu, naravno u saradnji sa drugim Monoštorcima, od tog sela napravila pravu turističku Meku u koju je pre izbijanja pandemije koronavirusa tokom sezone dolazilo i do 50 turističkih autobusa, o čemu je sam grad Sombor, mogao samo da sanja.\nU nastavku sednice odbornici su doneli i odluke o raspisivanju konkursa za imenovanje direktora u JKP „Vodokanal“, „Vodovod Bezdan“, „Parking servis“ i „Energana“, a usvojeni su i izveštaji o radu svih javnih komunalnih preduzeća.\nPred odbornicima se našla i odluka o osnivanju nove javne ustanove, Centra za pružanje usluga socijalne zaštite koji bi sa radom trebalo da počne prvog dana naredne godine. Kako je rečeno, za osnivanje će se koristiti deo kapaciteta Centra za socijalni rad Sombor.\nNova ustanova biće zadužena za dnevni boravak dece, mladih i odraslih sa telesnim invaliditetom i smetnjama u razvoju, smeštaj u prihvatilište žena, dece i drugih žrtava nasilja i trgovine ljudima, za lične pratioce deteta, personalne asistente i pomoć u kući... za šta će iz gradskog budžeta biti izdvojeno tri miliona dinara.


4 zrenjaniska mlada tenora u Nacionalnom omladinskom horu Srbije | ZR KLIK\n4 zrenjaniska mlada tenora u Nacionalnom omladinskom horu Srbije\nČetiri zrenjaninska mlada horska pevača, učenici muzičke škole „Josif Marinković“ predstavljali su naš grad i školu u projektu „Od hora u pokretu do horskog teatra“ koji se održao prošle nedelje od 26. do 30. aprila u Novom Sadu. Projekat je bio koncipiran kao „Laboratorija horskog pokreta“ u okviru koje su se kroz teorijski, praktičan i radionički rad istraživale mogućnosti koreografije i teatralizacije horskih programa. Projekat je realizovan od strane Srpske horske asocijacije, u sklopu velikog projekta “Novi Sad – Evropska prestonica kulture 2022” i pozicioniran je u programsku platformu “Budućnost Evrope” kojoj je ciljna grupa omladina i deca starijeg uzrasta.\n“Ulaganje u decu nije trošak, to je investicija!” izjavila je predsednica Srpske horske asocijacije Tamara Adamov Petijević na otvaranju ovog izuzetnog horskog projekta.\nNaši omladinci Lazar Adamov, Nikola Stojković, Aleksandar Žegarac i Veljko Kostić, učestvovali su kao članovi Omladinskog nacionalnog hora Srbije u koji se biraju talentovani i perspektivni mladi pevači iz cele zemlje. U horu je pevalo 30 pevača i sa njima je radio renomirani dirigent Stefan Luterman ( Nemačka) i koreograf Lars Šajbner (Nemačka). Posle četiri dana intenzivnog i inspirativnog rada hor je prezentovao izuzetno uspešnim nastupom tri kompozicije: The Tyger, Fatiše kolo i Immortal Bach. Talentovani tenori su članovi Omladinskog mešovitog hora muzičke škole „Josif Marinković“ i za ovaj projekat ih je pripremila dirigentkinja hora Zorica Kozlovački, koja je takođe sa koleginicom Senkom Milisavljević aktivno učestvovala u radionicama, predavanjima i prezentacijama namenjenim dirigentima i prenela nam svoje utiske.\n“Pre svega sam ponosna na mlade pevače i naše predstavnike u Nacionalnom omladinskom horu. Svakodnevno sam pratila njihove probe i bila svedok njihovog neverovatnog napretka i transformacije. Ovo je bilo jedno veliko, potpuno novo i dragoceno iskustvo i za pevače i za mene. Još uvek sabiramo utiske, iz mnoštva kreativnih ideja i metoda koje su nam prezentovali vrhunski predavači: Karmina Šilec ( Slovenija) metoda – „Choregie“, Panda van Prozdej ( Holandija) metoda – „Voice and Physique”, Stefan Luterman i članovi ansambla „Choreos“ i njihova istoimena metoda. Domete horova u Srbiji na temu horskog teatra i saradnju dirigenata i reditelja izložili su nam prezentacijom svojih projekata Miloje Nikolić, Dragana Jovanović i Branislava Stefanović. Prisustvovali smo probi dečije opere „Šumska Kraljica“ koju priprema hor „Bajićevi slavuji“ sa kojima radi dirigent Ana Kovačić i facinirano ispratili koncert/performans „ Damar“ hora AKUD UNS „Sonja Marinković“ uz uvodno izlaganje dirigenta Dunje Deurić i nadrealni koncert/performans „Dream(e)scapes“ nemačkog hora „Choreos“ koji pomera sve dosad poznate granice horskog pevanja i pokreta sa svojim dirigentom Stefanom Lutermanom. https://www.youtube.com/watch?v=hVWuSNyILpg\nRadujemo se sledećem velikom projektu “ Raspevani mostovi” koji će se održati u Novom Sadu od 19. do 23. jula u kojem će u mnoštvu horskih radionica/ateljea moći da učestvuju svi koji žele da pevaju od amatera do profesionalaca. Prijave su u toku a više informacija o ovom projektu možete pronaći na sajtu Srpske horske asocijacije www.cxa.rs”\nSvi sadržaji projekta odvijali su se u u prostoru izuzetne nove muzičke škole “Isidor Bajić” i Gradskoj koncertnoj dvorani.


Podrška za talentovanu hemičarku Jovanu Jevtić | Fondacija 1%\nFondacija 1% u okviru ovog projekta podržala je Jovanu Jevtić, donacijom u iznosu od 7.500, 00 dinara za potrebe kotizacije za ućešće na seminaru iz hemije u Istraživačkoj stanici Petnice.\nHvala svima koji su svojim donacijama učestvovali i omogućili Jovani da ostvari veliku želju i uspešno nastavi svoj istraživački rad.\nJovana Jevtić, iz Beograda, je odlična učenica trećeg razreda XIII beogradske gimnazije. Ova talentovana gimnazijalka pokazala je sklonost i interesovanje za bavljenje hemijom i radi na svom prvom naučnom istrživanju kao starija polaznica seminara hemije Istraživačke stanice Petnice. Fondacija 1% u okviru ovog projekta podržala je Jovanu Jevtić, donacijom u iznosu od 7.500, 00 dinara za potrebe kotizacije za ućešće na seminaru iz hemije u Istraživačkoj stanici Petnice.\nKako Jovana nije bila u mogućnosti da samostalno finansira učešće na pomenutom seminaru, naša donacija omogućila je perspektivnoj, mladoj hemičarki da i ubuduće razvija svoj talenat i unapredi znanje i iskustvo u naučnoj oblasti koju je odabrala.\nHvala svima koji su svojim donacijama učestvovali i omogućili Jovani da osvetli i razvija svoje potencijale, kako bismo bili sigurni da naš svet ostaje u pravim rukama!


Jahorinski planinarski maraton 14. oktobra | Palelive.com\nPočetna Jahorina Jahorinski planinarski maraton 14. oktobra\nNa Jahorini će u nedjelju, 14. oktobra, biti održan drugi Jahorinski planinarski maraton, na kojem se očekuje učešće od 50 do 100 takmičara iz BiH, Srbije i Rusije, rekao je Srni predsjednik Planinarskog društva “Javorina” Mladen Lukić.Očekuje se dolazak planinara iz Beograda, Tuzle, Sarajeva, Banjaluke, Mrkonjić Grada i drugih mjesta u BiH. Novčana nagrada za pobjednika maratona i ove godine iznosi 500 KM, dok su za drugo i treće mjesto predviđene nagrade od 300 i 200 KM.\n“Učešće na planinarskom takmičenju na Jahorini najavio je i prvak Rusije u planinarskom maratonu i gorskom trčanju Ilija Adhabajev i poznato rusko ime u planinarskom maratonu Vitalij Šelk, čime se stvaraju uslovi da već sljedeće godine ova manifestacija postane međunarodnog karaktera”, istakao je Lukić.\nStart Jahorinskog planinarskog maratona kreće na Gornjim Palama u 11.30 časova na stazi dužine 13 kilometara, gdje je vremenski limit za prelazak staze – dva časa.\nStart Malog maratona u konkurenciji do 16 godina, kreće u 12.00 časova, na stazi “Gradina” dužine tri kilometra, vremenskog limita za prelazak od jedan čas.\nJasmin Štitkovac iz Sarajeva trijumfovao je prošle godine sa svega deset sekundi ispred drugoplasiranog Dragana Pandurevića i sa vremenom od jednog časa i sedam minuta osvojio prvo mjesto na prvom Jahorinskom planinarskom maratonu.\nJahorinski planinarski maraton je plod dvogodišnjeg rada članova i volontera iz Planinarskog društva “Javorina”, uz pomoć Olimpijskog centra “Jahorina” i hotela “Bistrica”\nU tom periodu zajednički je realizovano otvaranje planinarske turističke staze “Poljice-Jahorina” duge 9.27 kilometara, koja je preko Ravne planine, Velikog i Malog Javora, Ladila i Božića vrela, spojila Jahorinu sa Poljicama.\nPrethodni članakNa Grbavici eksplodirale dvije bombe\nNaredni članakPočelo postavljanje stubova za šestosjed “Skočine”


Multimedijske usluge, Interaktivna televizija, Pay TV paketi kanala: OiV - Odašiljači i veze\nŽestoka konkurencija na pay TV tržištu dovela je do podizanja standarda u ponudi usluga. Ponuda koja se sastoji jedino od TV kanala paketiranih u nekoliko paketa više jednostavno nije dovoljna da privuče pozornost krajnjih korisnika. Osim paketa TV kanala, krajnji korisnici očekuju interaktivne TV usluge kao što su elektronički programski vodič (EPG), video na zahtjev (VoD), mogućnost snimanja TV programa (PVR) i dodatne usluge.\nPružanje interaktivnih TV usluga pretpostavlja implementaciju servisne platforme za interaktivnu TV koja se sastoji više podsustava: middleware, VoD i DRM. OiV operatorima-korisnicima pruža servisnu platformu za interaktivnu TV u veleprodajnom poslovnom modelu.\nInteraktivna TV u kabelskim mrežama\nInteraktivne TV usluge predstavljaju poseban izazov u pristupnim mrežama temeljenim na koaksijalnim kabelima, jer zahtijevaju implementaciju dodatnog sustava za upravljanje mrežnim resursima. OiV omogućuje interaktivne TV usluge u kabelskim mrežama pružanjem Session Resource Management (SRM) funkcionalnosti u sklopu usluge.


Mitrović dobitnik priznanja Kapetan Miša Anastasijević -\nMitrović dobitnik priznanja Kapetan Miša Anastasijević\nMitrović: Priznanja nas obavezuju da u narednom periodu budemo još bolji.\nNa svečanosti održanoj u Narodnom pozorištu „Toša Jovanović“ predsedniku Skupštine grada Zrenjanina Oliveru Mitroviću je uručeno priznanje Kapetan Miša Anastasijević za unapređenje lokalne samouprave.\nTom prilikom predsednik skupštine je rekao da je velika čast, imajući u vidu dosadašnje nagrađene, biti laureat nagrade Kapetan Miša Anastasijević.\n„Svako priznanje ili nagrada je veoma značajna , jer predstavlja dokaz uspešnosti vašeg dosadašnjeg rada. Ova priznanja nas obavezuju da u narednom periodu budemo još bolji, uspešniji i da dodatno unapredimo naš grad“ – naglasio je Mitrović.\nDodela priznanja “Kapetan Miša Anastasijević” organizuje se u okviru projekta “Put ka vrhu”, koji je nastao pre 18 godina, sa osnovnom idejom afirmacije privrednog i društvenog stvaralaštva Srbije. Pored Srbije, projekat se od 2016. godine provodi i u Republici Srpskoj.Odluku o dodeli priznanja donosi žiri, kojim predsedava prof. Radovan Pejanović, sa Univerziteta u Novom Sadu. Ustanovljeno priznanje (Plaketa i Zlatnik sa likom velikog srpskog trgovca i dobrotvora iz 19. veka, dunavskog Kapetana Miše Anastasijevića) umetničko je delo akademskog vajara iz Beograda Ljubiše Mančića.


Suze mladog ''Grobara'' u ''Pioniru''... - Sportske.net\nSuze mladog ''Grobara'' u ''Pioniru''...\nŠokantna trojka Mirka Mulalića teško je pala navijačima Partizana, ali onim najmlađima možda i najteže...\n''Pekmen'' ne odustaje, hoće li uspeti?Hrvati ne zaboravljaju Kecmana, ali crno-belima se ovo neće svidetiPobedio Partizan, ostvario san!Božić: "Jako težak poraz"Šok - Partizanu se ponovila najveća noćna mora!\nKošarkaši Partizana sinoć su u poslednjoj sekundi meča protiv Krke ostali praznih šaka i pred svojim navijačima doživeli veoma bolan udarac nedelju dana uoči duela sa najvećikm rivalom, Crvenom zvezdom Telekom.\nMirko Mulalić je pogodio sa pola terena, doneo trijumf slovenačkoj ekipi, a navijačima Partizana vratio košmarno sećanje na trojku Nolana Smita iz polufinala ABA lige protiv Cedevite u ''Areni'' prošle godine.\nIpak, najveći utisak posle meča ostavila je slika uplakanog dečaka na tribinama ''Pionira'' koji nije uspeo da sakrije veliku tugu zbog ovakvog ishoda.\nMulalićevu trojku i reakciju ovog mladog ''Grobara'' možete da vidite OVDE.\nŠta reći, nije sramota zaplakati zbog ljubavi... Biće i suza radosnica...


ŽIVOTI I NARAVI DVANAEST RIMSKIH CAREVA - Gaj Svetonije Trankvil : Domaća Knjižara\nPred vama se nalazi knjiga Životi i naravi dvanaest rimskih careva (De vita Caesarum), prvo integralno izdanje jedne od najzanimljivijih antičkih istorija, koja vekovima privlači pažnju najšire čitalačke publike. Do sada je na srpskom jeziku postojao samo jedan drastično skraćeni i, rekli bismo, previše slobodan prevod, u kom je bilo izostavljeno više od 250 stranica iz izvornog teksta. Osim toga, ovo izdanje je obogaćeno kritičkim materijalom, koji će savremenom čitaocu pomoći u boljem razumevanju i preciznijem kontekstualizovanju Svetonijevog dela.\nKnjiga je napisana 121. godine, za vreme Hadrijanove vladavine, a obrađuje živote Julija Cezara i prvih jedanaest rimskih careva, zaključno sa Domicijanom. Svetonije je mnoge informacije dobio iz prve ruke, od očevidaca, pažljivo proveravajući svaki podatak u carskim državnim arhivama, kojima je jedno vreme imao pristup. Ovo delo obiluje izuzetno zanimljivim i dramatičnim detaljima, pa čak i ondašnjim tračevima: saznaćemo kako je Julije Cezar imao epileptične napade, kako se veliki Avgust bojao grmljavine, kao i da je uz sebe stalno nosio parče kože od foke kao zaštitu; Kaligula je spavao sa svojom majkom i sestrom, a Neron proterao lakrdijaše i cirkuzante iz Rima. Autor nam uvek naglašava kada se služi neproverenim glasinama kao izvorom informacija. Uprkos tome, ova knjiga pruža dragocene informacije o nasleđu, ličnim navikama, fizičkom izgledu, životima i političkim biografijama prvih rimskih careva.\nPisac / Autor: Gaj Svetonije Trankvil


Kaligrafska izložba "U čast Zaharia Orfrlina" ~ Mreza Kreativnih Ljudi\n18.1.16 desavanja, izlozbe, kaligrafija No comments\nOtvaranje tradicionalne kolektivne kaligrafske izložbe radova učenika i nastavnika „U čast Zaharia Orfelina“ održaće se utorak 19. januara 2016. u 19,00 u galeriji Ogranka Srpske akademije nauka i umetnosti SANU u Novom Sadu (Pašićeva br.6).\nPosetioci će moći da vide kaligrafske radove nastavnika sa 7. kaligrafske kolonije\n„Na putu Zaharija Orfelina“ i deo radova učenika sa 4. konkursa „Svetosavlje i naše doba“.\nIzložba je otvorena od 19. do 29. januara u vremenu od 9,00 do 19,00 časova.\nU savremenom svetu sve veća pažnja se poklanja tradicionalnim zanatima i veštinama. Imamo izuzetno bogatu nacionalnu kaligrafsku baštinu koja je, na žalost, vekovima bila zapostavljena. Udruženje vojvođanskih učitelja od 2006. godine izvodi niz aktivnosti da se što veći broj nastavnika u Novom Sadu, Vojvodini i Srbiji počne baviti kaligrafskom umetnošću i da tome uče svoje učenike. Imamo dva objavljena rada iz kaligrafije u Bazi znanja Zavoda za unapređenje obrazovanja i vaspitanja, više izložbi i izlaganja na velikim stručnim skupovima, septembarsku kaligrafsku koloniju za nastavnike, obeležavanje Dana Zaharia Orfelina i kaligrafske konkurse „Svetosavlje i naše doba“ i „Dani Nikole Tesle“ u Kalendaru smotri i takmičenja Ministarstva prosvete za učenike osnovnih i srednjih škola.\nLepo pisanje (kaligrafsko) u školi razvija danas dosta zapostavljene veštine, sposobnosti i osobine:\n1. preciznost u radu,\n4. osećaj za lepo,\n5. sposobnost za vrednovanje i samovrednovanje rada,\n6. sposobnost za vrednovanje ručnog umetničkog rada kao jedinstvenog dela,\n7. poznavanje istorije i kulturne baštine...


CIA-ekspres za torturu - Amerika i terorizam - Nedeljnik Vreme\nOSUMNJIČENI: Aerodromi u Rumuniji…\nBaš kad su se svi ponadali da je na pomolu obnovljeno evroatlantsko jedinstvo, nad odnosima SAD–EU nadvija se velika senka mračnih tajnih operacija CIA, uz pokroviteljstvo najvišeg državnog vrha američke administracije. Doduše, to nije tajna već nekoliko meseci, otkad je, nakon stidljivih novinskih napisa, Dejna Prist, vodeće pero iz oblasti bezbednosti, u vašingtonskom "Postu" obelodanio uznemirujuće tvrdnje da CIA drži osumnjičene za terorizam na tajnim lokacijama širom sveta, ali i na evropskom tlu, i da koristi nečovečne metode prilikom ispitivanja.\nIstini za volju, Prist je ovo klupko nekonvencionalnog rata CIA protiv terorizma odmotavao u više navrata, ali je njegov novembarski nalaz uznemirio ne samo američku već i evropsku javnost, jer tvrdi da je od 11. septembra CIA na tajnim lokacijama isleđivala osumnjičene ne samo na tlu Avganistana već i u nekoliko evropskih zemalja, i da ima indicija da su na tim tajnim lokacijama, ili "crnim mestima" u zvaničnom obaveštajnom žargonu, osumnjičeni mučeni zbog priznanja. Uzburkana javnost s ove strane Atlantika ubrzo je uvidela da bi saučesnici CIA u ovim tajnim operacijama lako mogli biti čelnici domaćih obaveštajnih službi, ako ne i pojedinci iz državnog vrha, jer se ispostavlja da su specijalni čarteri CIA u velikoj tajnosti prevozili zarobljenike koristeći različite vazdušne luke u Evropi, što nije moglo da prođe bez znanja odgovarajućih službi.\nSRAMNA PREDAJA: Praksu "izuzetnih predaja", kako se zvanično naziva transport uhapšenih, ponekad i kidnapovanih zarobljenika u treće zemlje, gde su bili predavani na isleđivanje drugim obaveštajnim službama, ubrzo je osudila i vodeća američka organizacija za zaštitu ljudskih prava Hjuman rajts voč (HRW) u svom godišnjem izveštaju, kada je direktor organizacije Kenet Rot optužio evropske zemlje, ali ponajviše Bušovu adminstraciju, za teška kršenja ljudskih prava, tvrdnjom da su mučenje i zlostavljanje osumnjičenih za terorizam deo "namerne" i "sramne" strategije Bele kuće. Izveštaj napominje da mučenje zatvorenika ne može da se svede na priču o "žitu i kukolju", kao što je bio slučaj sa otkrićem zlostavljanja zatvorenika u Abu Graibu. I američka TV mreža ABC je iz razgovora sa sadašnjim i bivšim operativcima CIA došla do saznanja da su zatvorenici sa tajnih lokacija brže-bolje prebačeni na treća "crna mesta", najverovatnije u Severnu Afriku.\nOvo igranje žmurke trebalo je da učini prijatnijim boravak američkoj šefici diplomatije Kondolizi Rajs, koja se početkom decembra spremala na svoju evropsku turneju, upravo sa zadatkom da izgladi nesuglasice Vašingtona sa evropskim partnerima, jer su odnosi zahladneli od početka rata u Iraku.\nTajni agenti CIA otkrili su novinarima ABC-ja da CIA u isleđivanju osumnjičenih primenjuje bar šest "unapređenih tehnika isleđivanja (EIT)", kako se zvanično nazivaju, od kojih su gotovo sve nečovečne, a jednu je patentirala španska Inkvizicija. Uoči dolaska Kondolize Rajs u Evropu, šef britanske diplomatije, u svojstvu predsedavajućeg EU-a, zvanično je zatražio od Vašingtona da objasni politiku "predaje", s posebnim osvrtom na tajne zatvore u pojedinim zemljama Istočne Evrope i čarter avione CIA koji su se sa zarobljenicima zaustavljali na evropskim aerodromima. Rajs je pre polaska za Evropu prilično hladno poručila Evropljanima da je terorizam globalna pretnja, i da su isleđivanja osumnjičenih terorista obelodanila podatke koji su pomogli da se "spasu životi građana Evrope". Čarls Kapčan, direktor američkog Veća za spoljnu politiku, tumači ove reči kao ponovljenu poruku Amerike Evropljanima da biraju da li su uz SAD ili protiv. Rajs je kasnije pred svojim evropskim domaćinima, braneći američka sredstva u borbi protiv terorizma, izjavila da SAD "ni pod kojim uslovima ne dozvoljavaju, ne tolerišu niti odobravaju mučenje" i da poštuju Konvenciju UN-a protiv torture.\nASOCIJACIJE: Saznanja o tajnim zatvorima i mogućim mučenjima zatvorenika pobudila su neprijatne asocijacije na praksu Gulaga i Gestapoa, koju demokratska civilizacija teži da iskoreni, pa se za slučaj zainteresovao i Savet Evrope, ali i Evropski parlament, zahtevajući hitne istrage o uznemirujućim navodima da su u takvim prljavim rabotama bile umešane i neke od članica EU-a. Prist je u svom članku u "Vašington postu" prstom upro na Poljsku i Rumuniju, i na još nekoliko država među kojima su i Tajland, Egipat i, naravno, Avganistan.\nŠvajcarski parlamentarac Dik Marti objavio je preliminarni izveštaj pred Savetom Evrope o najnovijim saznanjima iz koga se vidi da praktično nema zemlje u Evropi koja na ovaj ili onaj način nije bila umešana u transfere američkih zarobljenika, i najavljuje nastavak istrage. Sada će evropske vlade morati da istraže u kojoj su se meri vršljanje aviona CIA po evropskim aerodromima i premetačina zarobljenika čija je sudbina nepoznata odvijali uz saglasnost evropskih zvaničnika. Britanska nevladina organizacija Liberti već je najavila da će podići tužbu protiv Britanije za saučesništvo u torturi i zatražila izmenu Zakona o civilnom avio-saobraćaju tako da omogući pretres aviona za koje se sumnja da učestvuju u operaciji Izuzetna predaja. Britanskom parlamentu već je upućen zahtev da se poslanicima omogući pristup britanskom ostrvu Dijego Garsija u Indijskom okeanu, za koje se odavno sumnja da krije zatvor sa onima koje Amerika sumnjiči za terorizam.\nDik Marti, inače stručnjak za međunarodno javno pravo, od Evrokontrola, evropske organizacije za bezbednost avio-saobraćaja sa sedištem u Briselu, zatražio je detaljne podatke o letovima i sletanjima svih aviona na evropske aerodrome, a od Satelistkog centra EU-a podatke koji se tiču ozloglašenih lokacija u Rumuniji u blizini Crnog mora, zbog sumnji koje je izneo HRW da je rumunska baza Mihail Kogalniceanu neko vreme služila za skrivanje zatvorenika.\nSenka sumnje pala je i na Poljsku, tačnije na aerodrom Šćitno-Šimani u čijoj blizini se nalazi centar za obuku obaveštajaca.\nPrilikom posete Rumuniji krajem novembra Marti je izjavio da ne želi da veruje da se američke baze, poput Gvantanama na Kubi, nalaze i u našem komšiluku, ali da sve treba dodatno ispitati. I poljski i rumunski zvaničnici odlučno pobijaju veze sa operacijom Izuzetna predaja koju je tadašnji direktor CIA Džordž Tenet "progurao" na odsudnom sastanku sa Bušom i Dikom Čejnijem neposredno posle napada od 11. septembra.\nTenet je tada od Buša tražio odrešene ruke u obračunu sa terorizmom, što je i dobio specijalnim ukazom predsednika, takozvanim predsedničkim nalazom, u čiji tekst ima uvid samo nekolicina najbližih Bušovih saradnika. Između ostalog, sumnja se da je CIA od predsednika ponovo dobila dozvolu da likvidira protivnike, koju im je 1976. ukinuo predsednik Ford. Tako je rođena ideja o "crnim mestima" i isledničkim tehnikama koje su obaveštajci CIA najpre ograničili na Avganistan, a zatim proširili na mesta gde su im određene vlade pružale gostoprimstvo za takve rabote.\nGDE IH SLATI: Najmanje 100 zarobljenika bilo je obuhvaćeno ovim tajnim programom, a neki više nisu u životu. Oni su, shodno rangu i vezama sa Al kaidom, podeljeni u dve kategorije, svedoče anonimni obaveštajci u sad već čuvenom članku "Vašington posta". Prvu čini tridesetak zarobljenika koje CIA smatra naročito opasnim, i oni se čuvaju na najskrovitijim mestima pod najvećim merama obezbeđenja, između ostalog i na mestima koja su do pre pada Berlinskog zida bila iza "gvozdene zavese", i za njih su zaduženi isključivo operativci CIA. Dve takve lokacije, na Tajlandu i na Kubi (Gvantanamo), već su zatvorile "radnju" 2003, odnosno 2004. godine. Drugu grupu čine oni za koje se smatra da ne mogu dati preterano vredne informacije, pa su poslati na ispitivanje kolegama u Egiptu, Siriji, Maroku, Jordanu – zemljama koje su na crnoj listi organizacija za zaštitu ljudskih prava, ali i Stejt departmenta koji godišnje prati i objavljuje podatke o poštovanju ljudskih prava u celom svetu, jer upražnjavaju mučenje i nečovečno postupanje prema zatvorenicima. Upravo je za ovo relociranje korišćen program Izuzetne predaje.\nRobert Ber, bivši agent CIA, u intervjuu britanskom novinaru Stivenu Greju u članku u "Nju stejtsmenu", priznao je sledeće detalje iz prakse CIA: "Ako hoćete ozbiljno isleđivanje – zatvorenika šaljete u Jordan. Ako hoćete da ga muče – pošaljete ga Sirijcima. A ako hoćete da neko nestane, pošaljete ga u Egipat." Vinset Kanistraro, takođe visoki službenik CIA, poverio je njujorškom "Njusdeju" da su neki tvrdoglavi zatvorenici iz Gvantanama koji nisu bili spremni za saradnju po hitnom postupku prebacivani u Egipat. "Tamo bi im odmah počupali nokte, pa bi ovi propevali." On je takođe rekao da samo neko ko je "slep, gluv i nem" može da poveruje Sirijcima kada kažu da kod njih nema mučenja.\nSAUČESNICI: Zatvorenici koje očekuje ovako strašna sudbina svraćali su prilikom relokacija na razne aerodrome širom Evrope, što je sada predmet istrage Evropskog parlamenta, Saveta Evrope i Venecijanske komisije.\nNemci su uznemireni zbog toga što je njihov državljanin libanskog porekla Halid el Masri kidnapovan u Makedoniji i predat Amerikancima koji su ga odveli u Avganistan gde je, po priznanju same Kondolize Rajs, nepotrebno proveo pet meseci u zatvoru. Sumnja sada pada i na bivšeg nemačkog ministra unutrašnjih poslova Ota Šilija, i pokušava da se utvrdi u kojoj meri je bio obavešten o Masrijevoj sudbini. Šveđani su tek sada shvatili šta su uradili kada su 2001. godine Amerikancima predali dvojicu egipatskih državljana, koji su "predati" svojim vlastima. Italija je zgrožena što je usred Milana 2003. uhapšen politički azilant iz Egipta Abu Omar, koji je predat egipatskim vlastima a potom i mučen.\nAmerički zakonodavac oglušio se na amandman koji je podneo republikanski senator Džon Mek Kejn, i sam žrtva torture u Vijetnamu, u kojem zahteva da sve obaveštajne službe poštuju Konvenciju UN-a protiv torture. On je nedavno u autorskom tekstu u "Njusviku" objasnio: "Iz mog iskustva, zlostavljanjem zatvorenika obično se dobijaju loše informacije, jer će čovek pod torturom priznati sve što misli da bi odobrovoljilo čuvare, bez obzira na istinu, samo ako mu se učini da će time njegove patnje prestati."\nIstraga će utvrditi ko je od Evropljana i na koji način bio saučesnik Amerikancima u ovom poduhvatu što neće samo osnažiti antiameričko raspoloženje u Evropi i svetu, već pojedine zemlje time mogu navući gnev islamskih osvetnika. Tu, možda, leži tajna zbog čega evropski mediji, izuzev nekolicine izuzetaka, kao ni evropski političari nisu bili preterano radi da otkopavaju mračne strane rata protiv terorizma.


RTCG - Radio Televizija Crne Gore - Nacionalni javni servis :: Društvo :: Ugovor, otkaz ili posao preko agencije\nZAKON O RADU 10. 12. 2013. 08:49 >> 08:49 0\nUgovor, otkaz ili posao preko agencije\nNeće biti odlaganja odredbi Zakona o radu koje stupaju na snagu 22. decembra i predviđaju da svi zaposleni koju su bile angažovani na određene duže od dvije godine moraju dobiti posao za stalno. To je juče zaključila radna grupa Socijalnog savjeta koja je razmatrala inicijativu Unije poslodavaca o odlaganju primjene tog dijela zakona.\nKako prenose "Vijesti" Članovi iz Saveza sindikata (SSCG) i Unija slobodnih sindikata (USS) su bile protiv ideje poslodavaca, UPCG za, a predstavnici Ministarstva rada su bili uzdržani kako je i najavio resorni ministar Predrag Bošković.\nUPCG, na čijem čelu je Predrag Mitrović, predložila je da se rok od 24 mjeseca produži za još godinu, da se u međuvremenu vode pregovori o izmjenama Zakona o radu. Predloženo je i da se za zaposlene koji imaju razmak od 90 dana između dva angažmana kod istog poslodavca, rok od dvije ili tri godine počne ponovo računati nakon te pauze.\nPoslodavci su na sjednici saopštili da za zaposlene postoje tri opcije da dobiju ugovore na neodređeno vrijeme, da budu otpušteni ili da ih poslodavci angažuju preko agencija za ustupanje radnika, ali se sindikati nijesu složili sa posljednje dvije opcije. Poslodavci su ranije najavljivali da će zbog te odredbe oko 30.000 zaposlenih ostati bez posla.\nIz Ministarstva rada "Vijestima" nijesu detaljnije odgovorili na pitanja o ishodu dva mjeseca očekivanog sastanka.\n"Radna grupa, koju čine socijalni partneri Vlada, sindikati i poslodavci, održala još jedan sastanak na kojem je razmatrana inicijativa UPCG o izmjeni Zakona. Radna grupa će o konačnom stavu prvo upoznati Socijalni savjet koji će se o tome izjasniti", odgovoreno je "Vijestima" iz Ministarstva.\nGeneralni sekretar SSCG Marko Nikčević kazao je da, kao što su i najavljivali, nijesu podržali odlaganje ovih odredbi jer žele dati šansu Zakonu o radu.\n"Treba da vidimo šta će se desiti nakon 22. decembra. Svi socijalni partneri zajedno treba da analiziramo njegovu primjenu nakon toga i da eventualno tada odlučimo o njegovim izmjenama", kazao je Nikčević.\nPredstavnica UPCG u radnoj grupi Suzana Radulović kazala je da nijesu dobili podršku sindikata za prolongiranje roka ali da su oni potencirali da zapošljavanje na neodređeno poslodavcima i nije toliki problem koliko im je nemogućnost da lako otpuste zaposlene sa čijim radom nijesu zadovoljni.


LUKSUZNA LETNJA VILA U TOSKANI - Lux Life luksuzni portal: Moda, Stil, Trendovi, Kolekcije 2014...\nLUKSUZNA LETNJA VILA U TOSKANI\nSavršeno mesto za beg i odmor, za one koji uživaju u prijatnosti, samoći, miru i tišini, luksuzu, kvalitetnim vinima i plažama...\nSyclaupe je velika i predivna luksuzna vila koja se nalazi neposredno pored obale mora. Veoma malo je udaljena od sela Porto Ercole, nudi kompletnu privatnost, i sa druge strane blizinu prodavnicama, plažama, restoranima i moru. Vila je podeljena na nekoliko krila sa privatnim terasama, idealnim za velike zabave. Dizajn koji se vidi kroz celu vile jeste savremeni, koristi palete bledih boja kako bi naglasio zaobljene zidove, drvene grede i neverovatno spiralno stepenište. Veliki prozori i visoki plafni naglašavaju veličinu prostora dnevnih i spavačih soba od kojih su neke klimatizovane. Dnevna soba i trpezarija u prizemlju vode do kamene terase sa bazenom, gde velika loža obezbeđuje hladovinu za odmaranje ili al fresco obroke uz pogled na predivni bazen i more.\nVelika dnevna soba sadrži i luksuzni koncertni grand klavir kao i kamin, i vodi do terase sa bazenom, dok trpezarija vodi do terase sa ložom i roštiljem. Soba za relaksaciju i uživanje sadrži moderne pogodnosti poput plasma TV, DVD, video i Hi-Fi opreme. Tu je takođe i veoma dobro opremljena gurmanska kuhinja.\nSpoljni prostor sastoji se od neverovatnih bašti koje su dizajnirane da praktično urame predivni pogled na vodu, dok vam paravan sačinjen od velikog drveća osigurava privatnost. Ova luksuzna vila sadrži i grejani bazen veličine 6x12 metara, koji se nalazi ispred kuće na kamenoj terasi sa garniturama za sedenje. Pored bazena je ogromna, luksuzno i predivno opremljena loža sa roštiljem, podeljena na deo za sedenje i trpezarijski prostor. Mala zaklonjena i privatna plaža nalazi se na nekoliko minuta udaljenosti hodom.\nPROČITAJTE SLEDEĆI TEKST: PREDIVNO IMANJE NA KIAWAH OSTRVU


"Irsko 'ne' Lisabonskom ugovoru izazvalo je neka pitanja o budućnosti proširenja. Da li će ono pogoditi ovaj proces? To se ne bi smjelo dopustiti", rekao je on na jednom skupu u Pragu (Praha), a prenosi londonski dnevnik.\nList podsjeća da su se lideri Francuske i Njemačke usprotivili daljem širenju bloka prije nego što ugovor iz Lisabona (Lisboa) ne stupi na snagu, a to se, kako trenutno stoje stvari, neće desiti prije 1. januara 2010. godine.\nTo znači da bi Hrvatska, kao najozbiljniji kandidat, mogla postati članica EU 2012. godine, da bi tek u kasnije na red došle Albanija, BiH, Makedonija, Crna Gora i Srbija.\nFT, međutim, prenosi riječi Rena da stabilnost zapadnog Balkana zavisi i od uvjerenja njihovih političkih i poslovnih elita, kao i građana, da se svake godine ostvaruje napredak ka EU, zbog čega je zaključenje tehničkih pregovora o članstvu Hrvatske moguće i do kraja 2009. godine.\nOn je posebno pohvalio novu Vladu u Beogradu, rekavši kako je moguće da će Srbija naredne godine ostvariti status kandidata za članstvo u EU.\nTakođer, ukoliko njihove vlade ostvare dovoljan napredak u ispunjenju tehničkih uslova, građani nekih zemalja zapadnog Balkana mogli bi putovati u zemlje EU bez viza prije kraja 2009. godine, rekao je Ren, a prenosi FT.


Ekonomija - datum: 2019-12-06 USVOJEN KONCESIONI AKT ZA ŽIČARU KOTOR–LOVĆEN\nBoka kotorska Očekuju minimum tri miliona prihoda\nVlada je usvojila koncesioni akt za realizaciju projekta žičare Kotor–Lovćen, koji je pripremilo Ministarstvo održivog razvoja i turizma. Iz Vlade je saopšteno da je koncesijom za realizaciju projekta žičare predviđeno projektovanje, finansiranje, izgradnja, održavanje i prenos sistema žičare od lokaliteta Dub u Opštini Kotor do lokaliteta Kuk na Lovćenu na teritoriji Prestonice Cetinje, na osnovu principa „projektuj, izgradi, finansiraj, upravljaj, prenesi”.\n– Predviđeno trajanje koncesije za žičaru je 30 godina nakon datuma početka radova, odnosno datuma kada budu ispunjeni svi preduslovi predviđeni u nacrtu ugovora o koncesiji – piše u saopštenju.\nIz Vlade su kazali da su na osnovu ekonomske analize izvodljivosti projekta, izrađeni scenariji sa različitim stopama rasta na osnovu kojih se predviđa da će broj korisnika žičare na godišnjem nivou biti između 170.300 i 222,6 hiljada za prvu godinu rada, sa prihodima od 3,2 do 4,2 miliona eura.\n– Minimalno investiciono ulaganje u žičaru i prateće sadržaje iznosi 18 miliona eura. Svi objekti i oprema nakon isteka perioda koncesije prelaze u vlasništvo koncedenta – precizira se u saopštenju.\nKoncesija za projekat biće dodijeljena kroz međunarodni, transparentan i konkurentan otvoreni postupak.


Vuk Jeremić: Ujedinjenjem opozicije stvorena alternativa, cilj je da oslobodimo Srbiju - Glas Šumadije\nNaslovna > Izbori/Bojkot > Vuk Jeremić: Ujedinjenjem opozicije stvorena alternativa, cilj je da oslobodimo Srbiju\n26/11/2021 26/11/2021 199Ostavi komentar na Vuk Jeremić: Ujedinjenjem opozicije stvorena alternativa, cilj je da oslobodimo Srbiju\nPredsednik Narodne stranke Vuk Jeremić izjavio je danas da se dogovorom te stranke, SSP i DS i drugih stranaka i pokreta o zajedničkom nastupu stvorena alternativa vlasti i da predstoji zajednički rad kako bi bio postignut zajednički cilj da Srbija postane slobodna posle 3. aprila 2022. godine, za kada su najavljeni izbori.\nKljučnu i najvidljiviju ulogu od svih koji će nastupati na bilo kojim izborima ispred Narodne stranke imaće potpredsednik Narodne stranke Miroslav Aleksić, rekao je Jeremić na konferenciji za novinare na kojoj je objavljen dogovor o zajedničkom nastupu opozicije.\nRekao sam nedavno da moramo da se dogovorimo, a da je sledeća najbolja stvar koju možemo da uradimo da Dragan Đilas, Zoran Lutovac i ja skočimo s mosta. Odlučili smo da se ipak dogovorimo, tako da skakanje s mosta ostavljamo za drugi put u dosta daljoj budućnosti, rekao je Jeremić.\nNaš zajednički cilj je da političke razlike dolaze do izražaja kroz institucije i slobodnu i javnu raspravu i slobodne medije, kao i da počnemo da živimo kao srećniji i normalniji svet na evropskom kontinentu. Srbija će u budućnosti ponovo početi da liči na evropsku državu i biće tako uređena. Bez obzira što sada nemamo punu podršku i razumevanje naših kolega iz Evrope, kako za slobodne izbore tako i za druge stvari, odlučili smo da se za to izborimo bez obzira na izostanak podrške spolja, dodao je Jeremić.\nJeremić je naveo da veruje da će opozicioni savez biti proširen, i ocenio da će biti i onih koji će pristupiti nakon što promene mišljenje.\nVerujem da će u vrlo kratkom roku doći do potpunog ujedinjenja i da će postati jasno da je ovo pravi način ako želimo da promenimo Srbiju. Ostavili smo sa strane partikularne interese i ideološke razlike za neko drugo, srećnije i stabilnije vreme i odlučili smo se da se ujedinimo, rekao je Jeremić.\nJeremić je istakao da je uveren da će jedinstvena opozicija posle 3. aprila 2022. godine biti prinuđena da jedinstveno brani izbornu pobedu na ulici.\nNa pitanje „zbog čega ne želi da Zdravko Ponoš bude za kandidat za predsednika Srbije“, Jeremić je odgovorio da „ne komentariše lažne vesti“.\nJeremić je dodao da će se u koaliciji zajednički dogovarati konsenzusom o nosiocu liste na beogradskim izborima i o kandidatu za predsednika Srbije.\nNije najkorisnije izlaziti u javnost sa imenima kandidata i izabraćemo najboljeg ili najbolju koja će stati na čelo ove velike i široke kolone, rekao je Jeremić.\nJeremić je istakao da je Narodna stranka demokratska organizacija koja odluke donosi na demokratski način.\nUskoro će biti održana skupština Narodne stranke i ona će jasno pokazati programska i druga opredeljenja stranke i ne bih iznosio u javnost unutrašnje stranačke stvari. Ima onih koji više vole o tome da govore u javnosti, pa neka oni govore, a sa kolegama iz opozicije ćemo se o svemu dogovoriti, zaključio je Jeremić.\nTagovi: izbori bojkot Narodna stranka Vuk Jeremić\nDragan Đilas: Koalicija za pravednu Srbiju (VIDEO)


BP: Usmrtio policajca kolima, pa pobegao\nPolicajac Irfan Kujović (36) poginuo je u sredu uveče dok je na regionalnom putu Slijepač most - Tomaševo, kontrolisao učesnike u saobraćaju.\nTinejdžer mercedesom pokosio ženu u Nikšiću\nU saobraćajnoj nesreći koja se dogodila u Nikšiću teško je povređena pedesettrogodišnja žena.\nCrnogorci puni (ilegalnog) oružja\nCrnogorci traže hitno saslušanje Soraje zbog ubistva!\n20:01 >> 21:52\nSrna, vijesti.me 4 komentara\n15:46 >> 18:27\nU Podgorici je danas privedeno dvadesetak učesnika protesta protiv vlasti, koji je organizovan preko društvene mreže Fejsbuk inspirisan dešavanjima u Bosni i Hercegovini (BiH), a tokom sukoba sa...\nCrnogorske "crne trojke": Jedinica za obračun sa novinarima i opozicijom\nBrajuško Brajušković, bivši crnogorski policajac, koji kaže da je bio član "crnih trojki", saslušan je u policiji u Podgorici. On tvrdi da su "crne trojke" bile batinaški eskadroni, koje je...\nPolicija CG: Gejevi su bolesni, ali cemo ih štititi na paradi\nVise od polovine policajaca u Crnoj Gori smatra da je homoseksualnost bolest, ali isto toliko njih veruje i da je različita seksualna orijentacija lična stvar pojedinca koji ima pravo da je javno...


Džaferović: OSA nije i ne treba da bude pod nadzorom nijedne političke stranke – BH Novosti\nŠefik Džaferović (Foto: H. M./Klix.ba)\nZamjenik predsjedavajućeg Zastupničkog doma Parlamentarne skupštine BiH Šefik Džaferović (SDA) je u pauzi zasjedanja tog doma izjavio novinarima da Obavještajno-sigurnosna agencija (OSA) BiH djeluje u skladu sa Ustavom i važećim zakonom.\n“Nije i ne treba da bude pod nadzorom nijedne političke stranke. Odbacujem kao najjeftinije politikantstvo bilo kakvu insinuaciju koja je danas izrečena na račun SDA”, kazao je Džaferović, odgovarajući na novinarsko pitanje da li je OSA pod nadzorom SDA?\nZastupnici su danas odbacili zahtjev Vijeća ministara da se izmjene Zakona o Obavještajno-sigurnosnoj agenciji (OSA) razmatraju po hitnom zakonodavnom postupku, ali su prihvatili razmatrati ih po skraćenom postupku.\n“Poznata je praksa Ustavnog suda da, ukoliko se u roku kojeg je dao institucijama da izmjene zakon, zakon ne izmijeni, da onda Ustavni sud stavlja van snage odredbe zakona koje je prethodno proglasio neustavnim, a koje se nisu uspjele promijeniti”, pojasnio je Džaferović.\nOn smatra da je to razlog zašto treba hitno postupati, navodeći kako misli da ne postoji nijedan razlog “da ovo ide u neku skraćenu ili redovu proceduru“.\n“Kada se posmatra odnos pojedinih političkih aktera i prema Zakonu o krivičnom postupku i prema Zakonu o OSA-i, izgleda da je nekim od političkih aktera stalo da se ustvari ništa ne uradi, a da Ustavni sud stavi te odredbe van snage i da se na taj način umanji kapacitet institucija BiH”, naveo je Džaferović.\n“Čim se pojavio prvi veći talas u BiH mislim da su institucije, Vijeće ministara BiH, na vrijeme reagirali”, kazao je Džaferović.\nPrevious article CIK-u do danas dostavljena samo jedna prijava nezavisnog kandidata\nNext article Crnadak i Cvijanović na skupu "Strateški dijalog za Zapadni Balkan" u Sofiji


Kenwood KMM-122Y auto radio - AV market\nKenwood auto radio sa USB/Aux ulazima i podrškom za direktno povezivanje Android uređaja na USB.\nPromenljiva boja osvetljenja tastera i ekrana.\nDva predizlaza za povezivanje sa pojačalima i vuferima.\nSavremeni Kenwood auto radio namenjen slušanju muzike sa prenosivih uređaja, KMM122Y ima USB i Aux ulaze na prednjem panelu i pored USB memorija takođe podržava direktno povezivanje Android uređaja na USB.\nPored standardnih funkcija posebnu pogodanost u njegovoj cenovnoj klasi predstavljaju dva činč predizlaza koja omogućavaju povezivanje sa većim sistemima auto ozvučenja, na primer sa dva dodatna pojačala ili pojačalom i aktivnim subwoofer-om.\nUgrađeno pojačalo 4 x 50W\nDva 2.5V RCA predizlaza za povezivanje dodatnih pojačala ili subwoofera\nUSB ulaz i Aux audio ulaz na prednjem panelu\nAndroid MSC/AOA2 kompatibilan, podržava povezivanje Android uređaja na USB\nPodržava Tunein Radio i AUPEO! aplikacije\nAM/FM radio tjuner (FM sa RDS-om)\nJednostavne funkcije za poboljšanje zvuka\nVarijabilna (promenljiva) boja osvetljenja tastera i ekrana - plava, zelena, crvena i narandžasta\nDimenzije: 182 x 53 x 107mm, 0.6kg


Još ćemo jačati i razvijati naše finansijsko tržište – Vesti iz srbije i sveta\nHome > Ekonomija > Još ćemo jačati i razvijati naše finansijsko tržište\n– Dakle da omogućimo našim preduzećima da diversifikuju svoje izvore finansiranja, kako bi mogli da obezbede novac za investicije za dalju ekspanziju i rast. To je osnova daljeg razvoja naše ekonomije – rekao je Mali.\nKada je reč o aranžmanu sa MMF-om, on je istakao da je veoma važno da građani znaju da mi nemamo nikakvih finansijskih obaveza kada je MMF u pitanju, da nama novac ne treba ali taj aranzman sa MMF-om nam omogućava dalji nastavak reformi koje smo započeli.\nSiniša Mali je naglasio da ono na čemu još treba da radimo jeste razvoj alternativnih izvora finansiranja.\n– Ranije smo usvojili Zakon o kriptovalutama, zatim o alternativnim i investicionim fondovima, a sada kroz ovu strategiju hoćemo da otvorimo mogućnost da se Breogradska berza i naša finansijska tržišta još brže i dalje razvijaju – rekao je ministar Mali.\nDodao je da se sa misijom MMF razgovara o rebalansu budžeta, nastavku daljeg reformoskog procesa, posebno upravljanja u javnim predžuzećima i budžetu za 2022. godinu.\n– Ono što je veoma važno za građane Srbije, jeste da idemo sa daljim smanjenjem deficita kao što smo i obećali pa će deficit po predlogu za 2022. biti samo tri odsto – rekao je Mali.\n– Idemo sa rekodnim iznosom za kapitalne investicije. Podsetiću da od 1. januara minimalna zarada raste za 9,4 odsto, narednih dana znaćemo koliki će biti rast penzija i plata u javnom sektoru – rekao je Siniša Mali.\nOtvorena fabrika “BAS Boysen Abgassysteme” – najveća pojedinačna grinfild investicija u novijoj istoriji Subotice


Tvoj porodični život u novom domu | Novi Dorćol\nTvoj porodični život u novom domu\nKupovina stana zahteva dobru proveru i poverenje u investitora, kako bi bili sigurni da smo napravili pravi izbor prilikom kupovine nekretnine. Novi Dorćol, stambeno-poslovni kompleks koji se nalazi u Venizelosovoj ulici, gradi Deka inženjering, kompanija koja je osnovana 2011. godine, a koja iza sebe ima uspešno realizovan projekat A Blok koji je inače i jedan od najlepših stambeno-poslovnih kompleksa u Novom Beogradu.\nPo ugledu na svetske metropole, čuvajući istorijske elemente industrijske arhitekture, Novi Dorćol odiše duhom starog Beograda i autentičnosti grada koji je je nastao na raskršću puteva Istoka i Zapada.\nNovi Dorćol – tvoj izbor\nInspirisan nekadašnjim industrijskim delom grada, Novi Dorćol predstavlja sinonim za udobnost života u centru Beograda. Smešten je u neposrednoj blizini Knez Mihailove i Narodnog pozorišta, na samo nekoliko minuta od Botaničke bašte i na korak od Bajlonija i Bitef teatra. Svojim budućim stanarima Novi Dorćol pruža pravu udobnost u samom centru grada, pa je samim tim savršeno mesto za jedan nov životni početak.\nNovi Dorćol nudi moderan koncept stanovanja i prilagođen je savremenim zahtevima života, stoga će stanari koji tu budu živeli, uživati u SPA centru sa bazenom i fitnesom u okviru kompleksa, kao i u ostalim pratećim sadržajima kao što su restoran, kafići, vrtić i druge uslužne delatnosti. Svi objekti su nadohvat ruke, što svakodnevne aktivnosti dodatno čini jednostavnijim, a život udobnijim. Pažljivo organizovane zelene površine i linijski park na granici kompleksa pružiće stanarima dodatnu udobnost, uživanje i niz mogućnosti.\nPrava oaza za jedan porodični i miran život u srcu Beograda – Novi Dorćol.\nDeka Inženjering – Primena najviših standarda u projektovanju i gradnji\nStambeno-poslovni kompleks Novi Dorćol gradi Deka inženjering, kompanija koja iza sebe ima uspešno realizovan projekat A Blok – jedan od najlepših stambeno-poslovnih kompleksa na Novom Beogradu. Ovaj projekat je u velikoj meri doprineo razvoju industrije, a svojim uspešnim nastupom na tržištu pokrenuo izgradnju stambenih kompleksa u Beogradu.\n+381 11 407 77 77+381 64 6590118\nVenizelosova 29, Beograd\nPon-Pet 08-20h, Sub 11-17h\nUsled velikog interesovanja za stanovima u kompleksu Novi Dorćol, promenili smo radno vreme.\nOd sada nas možete posetiti svakog radnog dana od 08-20h, subotom od 11-17h\nVidimo se u našem prodajnom salonu, Venizelosova 29\nZa sve informacije u vezi projekta Novi Dorćol, kupovine stanova, parking mesta i lokala, kontaktirajte naše konsultante prodaje. Možete nas posetiti u Venizelosovoj 29.\nUnesite vašu poruku*\nCopyright Deka inzenjering d.o.o. 2019 All rights reserved.


U sarajevskoj Skenderiji otvoren Sajam privrede i roba široke potrošnje - Akta.ba\nU sarajevskoj Skenderiji otvoren Sajam privrede i roba široke potrošnje\n05.12.2018. 12:50 / Izvor: Akta.ba\nSajam se održava pod motom "Domaći proizvod u službi građana Bosne i Hercegovine", a posjetioce očekuje bogata ponuda autentičnih proizvoda 227 izlagača. Ulaz je slobodan, a za posjetioce sajam je otvoren do 7. decembra od 10 do 18 sati.\n"Svi prepoznaju ovu manifestaciju kao sajam velikih mogućnosti. Cilj je da pokažemo da ovdje mogu biti i velike kompanije i mali obrtnici koji na raznovrsnim štandovima predstavljaju svoje proizvode i usluge", kazao je direktor KJP Centar Skenderija Amer Kapo.\n"Domaća proizvodnja ima svoje mjesto i perspektivu i naši proizvođači primjenjuju napredna tehnološka i inovativna rješenja. Ministarstvo poljoprivrede je u programu podrške predvidjelo, kako podršku za organizaciju sajamskih manifestacija, tako i za troškove samih izlagača po modelu ostalih vrsta podrške", kazao je Kudić.\nOsim izložbenog dijela, manifestacija će imati i bogat stručno edukativni program, a partneri sajma su Privredna komora Kantona Sarajevo, Organska kontrola d.o.o., "Esof" d.o.o., te "Kristal Market".\n"Izdvojio bih benefite za privredu u KS koje je donio Zakon o poticaju malih i srednjih preduzeća. U ovom mandatnom periodu u privredu KS uloženo je oko 120 miliona KM", kazao je Šabić.


Vesti online / Sport / Tenis / Novak je odgovarao na pitanja novinara, a onda je usledila salva smeha (VIDEO)\nNovak je odgovarao na pitanja novinara, a onda je usledila salva smeha (VIDEO)\nNovak je pred početak mastersa u Monte Karlu pričao o očekivanjima, a među novinarima primetio je jedno poznato lice.\nNovak na konferenciji\nTo je bio upravo Italijan Ubaldo Skanagata, iskusni teniski novinar sa kojim se Novak dobro zabavio na Australijan openu.\nRaspoloženi srpski teniser je strpljivo odgovarao na pitanja novinara, a kada je došao red da pitanje postavi iskusni italijanski novinar, Novak nije mogao da se suzdrži zbog prepoznatljivog akcenta. Srpski teniser se ponovo našalio sa Italijanom i izazvao salvu smeha u sali.\nPodsetimo, posle finala Australijan opena Novak je sa Ubaldom napravio šou na konferenciji za medije kada je počeo da ga imitira, čime je izazvao pozitivne reakcije širom sveta.\nUbaldo Skangata ima 69 godina i skoro četiri decenije izveštava sa najvećih teniskih turnira. Grend slemove ne propušta i posetio ih je skoro 150 puta, a takođe uživa u velikom poštovanju kolega.\nTENIS Ništa od srpskog duela, Đoković poražen u Monte Karlu


Odluka Vlade RS: Osnovana Kancelarija za oduzimanje imovine 0 Podijeli Podijeli na facebook Podijeli na twitter Podijeli na viber Pošalji na mail\nOdlukom Vlade Republike Srpske kao Kancelarija za oduzimanje imovine određeno je Odjeljenje za finansijske istrage i pranje novca Uprave kriminalističke policije Ministarstva.\nOvim je ispunjena jedna od ključnih preporuka Evropske komisije iz Mišljenja EK o članstvu BiH u EU i pratećeg analitičkog izjveštaja, kao i obaveza usklađivanja domaćeg sa zakonodavstvom EU.\nKancelarija je zadužena za podnošenje zahtjeva i razmjenu podataka između nadležnih domaćih i stranih tijela u svrhu sprovođenja traganja, istraživanja i utvrđivanja imovinske koristi stečene krivičnim djelom.\nOdlukom Vlade Republike Srpske ne uspostavlja se novo tijelo, već se samo vrši formalno imenovanje Kancelarije, a Odjeljenje za finansijske istrage i pranje novca je i do sada vršilo te zadatke u skladu sa svojim mogućnostima.\nRepublika Srpska je prva u BiH koja je preduzela ovaj korak i uspostavila pomenutu Kancelariju u okviru procesa unaprijeđenja kapaciteta u borbi sa organizovanim kriminalom.\nVlada RS imovina EU MUP RS


Čeka se neko iz Ministarstva privrede | iNfo026.com\nNaslovna Vesti Hronika Čeka se neko iz Ministarstva privrede\nČeka se neko iz Ministarstva privrede\nRadnici Želvoza čekaju da im se obrati neko iz ministarstva privrede\nViše od 400 radnika Želvoza iz Smedereva, nakon što je danas upalo i zaposelo zgradu Opštine Smederevo, ne namerava da je napusti dok im se ne obrati neko iz nadležnih ministarstava, što je Tanjugu potvrdila i gradonačelnica Jasna Avramović.\n– Tačno je da su u zgradi, odatle rukovode protestom. Ja podržavam njihovu borbu, ali ja ne mogu da im obećavam ništa po pitanju njihovih zahteva. Obavestila sam Ministarstvo privrede, i čekam da dođe i da im se obrati neko iz ministarstva – dodala je Jasna Avramović.\nPredsednik Udruženih sindikata Srbije “Sloga” Željko Veselinović rekao je Tanjugu da će radnici ostati u zgradi “do daljnjeg”, tj. dok im se ne obrati neko iz državnog vrha, prvenstveno misleći na nekog iz nadležnih ministara.\nRadnici nemaju nameru da izađu dok im se ne ispune obećanja data krajem prošle godine, kada je Ministarstvo privrede obećalo socijalni program od 300 evra po godini staža za oko 550 radnika ovog preduzeća u restruktuiranju, kao i overu zdravstvenih knjižica za one radnike koji su ostali da rade u ovom, jednom od najstarijih srpskih preduzeća za remont šinskih vozila.\nU ranijem saopštenju sindikata danas, navedeno je da petočlana delegacija sindikata radnika Želvoza iz Smedereva nije uspela da stupi u kontakt sa gradonačelnicom Jasnom Avramović, nakon čega je došlo do guranja sa obezbeđenjem opštine i policijom, a onda je više od 400 radnika silom ušlo u zgradu opštine.\nGadonačelnica je potvrdila Tanjugu da je u dva navrata danas razgovarala sa predstavnicima radnika, najpre nešto posle 10 časova i oko 11.30 sa delegacijom reprezentativnih sindikata, ali da ona ne može ništa da im obeća.\nPrethodni tekstRadnici Želvoza se sukobili s policijom i upali u zgradu opštine\nSledeći tekstGradska uprava ne može da pomogne radnicima Želvoza\nSindikat Želvoza odbio sastanak sa Ministarstvom privrede\nKolari: Motociklista poginuo u sudaru sa autobusom


Dan Republike Srpske obilježen u Brčkom /VIDEO/\nPredsjednik Republike Srpske Milorad Dodik izjavio je u Brčkom da je slava i Dan Republike - 9. januar prilika za okupljanje i jedinstvo koje se i pokazalo nizom održanih manifestacija, kao što je i današnja proslava praznika u distriktu.\n"Ova okupljanja i manifestacije jedinstva daju nam snagu i volju da u slobodi gradimo bolji život. Moramo ostati privrženi Republici Srpskoj, moramo je jačati i čuvati, kao i razvijati našu svijest o njenom značaju", rekao je Dodik na svečanosti u hotelu "Jelena" gdje je bio domaćin proslave Dana Republike 9. januara u Brčkom.\nOn je podsjetio da je Brčko zajedničko vlasništvo dva entiteta koje su razni međunarodni faktori pokušali udaljiti od Srpske, ističući značaj prisustva Republike Srpske u ovoj specifičnoj lokalnoj zajednici koja je od strateškog značaja za Srpsku.\nGovoreći o situaciju i BiH u kojoj političko Sarajevo i dalje osporava Republiku Srpsku i njen praznik, Dodik je rekao da Srbi nemaju izražen patriotizam za BiH, nego je taj osjećaj vijekovima vezan za Srbiju.\n"BiH je Srbima samo sinonim za stadanje i ovakva BiH dorađena međunarodnim intervencionizmom definitivno nije dobro mjesto ni za Srbe, ni za Hrvate", ocijenio je Dodik.\nPredsjednik Srpske je i iz Brčkog poručio da Dan Republike nije uperen protiv bilo koga i da u Srpskoj nikome nije zabranjeno da iznosi stavove i uživa demokratska prava.\nMILIĆ: SRPSKA PREMA DISTRIKTU GAJI KONSTRUKTIVNU POLITIKU\nRepublika Srpska prema distriktu gaji konstruktivnu politiku i to pokazuje konkretnim djelima, izjavio je gradonačelnik Brčko distrikta Siniša Milić na današnjem obilježavanju 9. januara - Dana Republike, u ovom gradu.Milić je rekao novinarima da je današnja svečanost priznanje takvoj konstruktivnoj politici.\n"Mi danas, ovdje u Brčkom, ne slavimo samo ono što je Republika Srpska u stvarnom i simboličkom smislu za srpski narod, mi slavimo jednu konstruktivnu politiku koju Srpska gaji prema distriktu", naveo je Milić.\nOn je istakao da je Republika Srpska najveći donator kada je riječ o Brčko distriktu.\n"Samo na osnovu električne energije koju smo dobili po veoma povoljnoj cijeni od 'Elektroprivrede Republike Srpske', primakli smo se cifri od 30 miliona KM koje je Srpska uštedila distriktu", naglasio je Milić.\nMilić kaže da je Republika Srpska garant opstanka Srba u BiH.\n"Mi imamo konstitutivnost na cijelom prostoru BiH, ali imamo podatke i činjenice da tamo gdje nema institucija Republike Srpske broj Srba je sve manji, toliki da oni ne mogu čak ni da se okupe i iskažu nezadovoljstvo svojim položajem, jer ih nema", dodao je Milić.\nOn je zahvalio predsjedniku Srpske Miloradu Dodiku i Vladi Republike Srpske što su i ove godine Brčko distrikt uvrstili u svoj program obilježavanja Dana Republike.\n"To je veliko priznanje za Brčko, ne samo za njegovu ulogu i značaj koji je imao u ratnim dešavanja u vrijeme stvaranja Srpske, već i priznanje za jedan masovan izlazak građana Brčko distrikta na referendum o Danu Republike Srpske, gdje su iskazali svoj odnos prema obilježavanju tog dana i prema svojoj budućnosti", rekao je Milić.\nViše iz ove kategorije « Informacija o vodosnabdijevanju – srijeda 10. januar Poskupljuju karte u gradskom prevozu /VIDEO/ »


Lekar iz Crne Gore: Sami smo krivi za skok broja zaraženih\nSvet Autor:Ksenija Prodanović08. okt. 202016:36\nDr Mladen Filipović, radiolog i direktor jedne privatne klinike u Podgorici, ocenio je u razgovoru za portal Nova.rs da se situacija sa epidemijom koronavirusa u Crnoj Gori, zemlji koja je među rekorderima u Evropi po broju novoobolelih, ipak nekako "hendluje".\n„Crni ponedeljak“ u Crnoj Gori: Korona hara Podgoricom\nU Crnoj Gori 225 novih slučajeva, preminulo šest osoba\nVeliki broj skupova i nedisciplina građana uticala je na veliki skok broja zaraženih u Crnoj Gori, kaže doktor Filipović.\n„Nažalost, trenutno prema procenama medija i stručne javnosti Crna Gora je među rekorderima u Evropi po broju novoobolelih. Razloga za to ima mnogo, od lične nediscipline do nedopustivih javnih skupova i dešavanja“, rekao je Filipović.\nIpak, na sreću, kaže on, nema statistički očekivanih teških slučajeva koji bi mogli da ugroze inače krhk i preopterećen zdravstveni sistem Crne Gore jer novozaraženi imaju blaže simptome koji ne zahtevaju bolničko lečenje.\n„Moj utisak da se situacija hendluje“\n„Moj je utisak da se situacija sa koronom relativno solidno ‘hendluje'“, rekao je Filipović.\nOn je ocenio i da nema manipulacije kada je reč o broju novozaraženih i preminulih i da su, prema njegovim procenama, bolnički kapaciteti delimično popunjeni.\nFilipović kaže da je u jednom trenutku situacija u Nikšiću bila problematična, sa velikim brojem pacijenata u bolnici, ali da je to veštim menadžmentom i preraspodelom pacijenata u vrlo kratkom roku rešeno.\n„Kako će se situacija dalje odvijati, zavisi od broja pacijenata koji će morati da se jave bolnicma na lečenje“, rekao je Filipović i izrazio nadu da se neće ponoviti situacija sa Barom kada je u prvom talasu korone podleglo i više lekara što je dodatno oslabilo bolničke kapacitete.\nU svetu više od 35 miliona zaraženih koronavirusom\nCrna Gora crni rekorder\nPodaci evropskih statistčkih centara od kraja septembra, pokazuju da Crna Gora, sa stopom od oko 1.699 inficiranih na 100.000 stanovnika, ima najveću stopu obolelih u Evropi.\nEpidemiolog u penziji, profesor Novica Vujošević ocenio je prošle sedmice da je broj zaraženih najmanje tri puta viši u odnosu na prijavljeni broj jer oko 80 odsto inficiranih novim koronavirusom nema tešku kliničku sliku, pojedini se nisu javljali lekaru, a postoje i oni bez simptoma, koji ne znaju da su zaraženi, a prenose virus.\nIz Kliničkog centra Crne Gore danas je saopšteno da se u njihovim ustanovama trenutno leče 53 pacijenta inficirana koronavirusom, od kojih je 20 životno ugroženo.\nU Crnoj Gori je u ponedeljak registrovano 759 pacijenata sa sumnjom na koronavirus, što je najveći broj dolazaka pacijenata u kovid ambilante, rekao je direktor Doma zdravlja Podgorica Nebojša Kavarić.


Sirijska opozicija odbacila je danas predlog sirijskog predsednika Bašara el Asada o formiranju jedinstvene vlade režima i opozicije, navodeći da on ne sme ostati ni trenutka više na vlasti, prenela je agencija Frans pres.\n"U međunarodnim rezolucijama pominje se formiranje prelazne vlade sa punim ovlašćenjima, uključujući i vršenje predsedničkih dužnosti. Asad ne sme ostati na vlasti posle formiranja tog organa, on ni trenutka više ne sme ostati na vlasti", rekao je šef delegacije Visokog pregovaračkog komiteta u Ženevi Asad el Zoabi.\nOn je dodao da su Bašar el Asad i njegov režim izgubili vezu sa stvarnošću i da su sve izjave sirijskog predsednika pokušaj da izbegne odgovore na pitanja o odlasku sa vlasti.\nU intervjuu ruskoj agenciji Ria Novosti, Asad je pozvao na ujedinjenje režima i opozicije i predložio formiranje jedinstvene vlade, odbacivši ideju o uspostavljanju prelazne vlade sa punim ovlašćenjima koju zastupa opozicija.\nFormiranje izvršnog tela koje bi upravljalo zemljom zahvaćenom ratom narednih 18 meseci, koliko je prema procenama UN ostalo do sledećih izbora, glavna je tačka neslaganja dva suprotstavljena politička tabora.\nRezolucijom 2254 Saveta bezbednosti UN predviđeno je formiranje privremene ili prelazne vlade, ali nije jasno na koji način bi ona vršila vlast.\nPristalice Asadovog režima zalažu se za vladu koja bi uključivala i predstavnike opozicije i bila odgovorna predsedniku Asadu, u skladu sa važećim ustavom.\nSa druge strane, opozicija traži formiranje prelazne vlade koja bi imala puna ovlašćenja, uključujući i vršenje predsedničkih dužnosti, u kojoj Asad ne bi imao nikakvu ulogu.


Državno ministarstvo predlaže 1,5 miliona KM podrške za RTV Herceg-Bosne\nMinistarstva komunikacija i transporta BiH predložilo je Vijeću ministara donošenje Odluke o načinu korištenja sredstava akumuliranog viška prihoda nad rashodima Regulatorne agencije za komunikacije BiH.\nOdluka se odnosi na navodni poticaj razvoju sektora elektronskih medija u iznosu od preko 6 miliona i 795 hiljada KM.\nOno što je očigledno sporno jeste da Ministarstvo predlaže sa ova sredstva dodijele, osim javnim emiterima, partijskoj televiziji HDZ-a BiH – RTV Herceg-Bosne.\nMinistarstvo predlaže da se Javnom radiotelevizijskom servisu Bosne i Hercegovine (BHRT) dodijeli iznos od 1.510.171,00 KM, Radio-televiziji Federacije Bosne i Hercegovine iznos od 1.510.000,00 KM, Radio-televiziji Republike Srpske iznos od 2.265.000,00 KM i Radio-televiziji Herceg Bosne iznos od 1.510.000,00 KM.\nKako se navodi, sredstava će koristiti za tehničko-tehnološko unapređenje studijskih kapaciteta i prilagođavanju novom načinu proizvodnje programa i digitalnom emitovanju signala u HD rezoluciji. Cilj dodjele sredstava je podrška i unapređenje rada elektronskih medija u pogledu stvaranja pretpostavki za proizvodnju programa u skladu sa novim tehnološkim standardima.


Vučić o Krušiku i optužbama na račun Branka Stefanovića\nVesti Autor:Beta, FoNet15. nov. 201913:13 > 13:17\n„Onda sam ja najteže optužio Stefanovića“, rekao je Vučić.\nNa pitanje da prokomentariše dokument u kojem piše da je Branko Stefanović posetio „Krušik“ u zvaničnoj delegaciji GIM-a 2017. godine, Vučić je rekao da to ništa ne dokazuje, i da ne zna gde je bio tada Branko Stefanović “ jer mu nije ni otac ni majka“.\nOn je rekao da i ako je Branko Stefanović bio u „Krušiku“ ne vidi šta je tu kriminal i da svi na kraju samo govore o sukobu interesa.\nVučić je rekao da je „najbogatija politička partija“ objavila da je u aferi „Krušik“ reč o obračunu između njega i Stefanovića, ali da ako bi to bilo istina on pita zbog čega su lagali za kriminal.\nOn je rekao da su informacije o „Krušiku“ date nekome u Bugarskoj, a da ta zemlja ima dve fabrike koje imaju isti proizvodni program kao „Krušik“.\nVučić je rekao da je gledao emisiju u kojoj je gostovao Aleksandar Obradović koji je medijima ukazao na nezakonitosti u „Krušiku“ i da ništa nije razumeo.\nVučić je zapitao i potpredsednicu Stranke slobode i pravde Mariniku Tepić zašto ga optužuje da je u vezi sa vlasnikom firme za prodaju naoružanja GIM Goranom Todorovićem, koga „u životu nije video“.\n„Ne želim da urušavam odnose s Hrvatskom“\n„To što napadaju mene, hvala im, da narod vidi koliko je dobrih stvari urađeno“, rekao je Vučić.\nUpitan o mogućnosti odlaganja parlamentarnih izbora, Vučić je poručio da će se oni održati na vreme, „osim ako Milan Antonijević ne odluči drugačije“.\n„Pošto vidim da je čovek sebe proglasio za predsednika Republike, koji raspisuje izbore“, rekao je Vučić.


Nemačka će da sačeka završetak pregovora\nNemačka je opredeljena da sačeka kraj pregovaračkog procesa pre nego što donese jasan stav o statusu Kosova, rekao je u četvrtak u Prištini politički direktor Ministarstva spoljnih poslova Nemačke Volker Stancel (Stanzel).\nStanzer je kazao da su napisi u medijima da je Nemačka navodno odlučila da prizna nezavisnost Kosova neutemeljene spekulacije, jer, kako je rekao, da je tako on ne bi imao potrebe da bude u Prištini. Samo ako pregovarački proces koji vodi “trojka” ne bude uspeo u pronalaženju rešenja do 10. decembra, onda treba da se misli kako da se dalje deluje, rekao je Stancel.\n"Ako razgovori do 10. decembra ne mogu ni na koji način da pronađu kompormisno rešenje prihvatljivo za obe strane, onda treba razmišljati kako da se deluje posle ovog datuma", rekao je nemački diplomata.\nOn nije želeo da komentarise ni navodni predlog predstavnika Evropske unije u “trojki” Kontakt-grupe Volfanga Išingera o uređivanju odnosa između Kosova i Srbije na osnovu nekadašnjeg modela dve Nemačke.\nKosovski zvaničnci su rekli da očekuju da Nemačka kao i EU igra značajnu ulogu u procesu statusa posle 10. decembra. Predsednik Kosova Fatmir Sejdiu je nemačkom diplomati preneo poziciju kosovske strane da će se Kosovo posle 10. decembra kretati prema nezavisnosti:\n”Mi smo opredeljeni da vrlo malo dana budu dani konsultacija da bi se donela odluka. Mislim da će Parlament Kosova doneti odluku, mi smo u partnerstvu sa svih zemljama koje podržavaju i koje su podržavaleovaj proces i kretanje Kosova prema nezavisnosti, što ćemo ostvariti.“\nSa nemačkim diplomatom odvojene susrete su imali i premijer Kosova Agim Čeku, lider opozicione Demokratske partije Kosova, Hašim Tači i lider SLKM Oliver Ivanović. Tači je rekao da je uveren da će se nezavisno Kosovo postepeno priznati značajne svetske i evropske države:\n"Mi ne treba da očekujemo čudo da sve zemlje Evropske unije odmah priznaju nezavisnost Kosova, ali verujemo da će sve države Kontakt- grupe, sem Rusije, priznati nezavisnost Kosova. Mi očekujemo usaglašeni stav Vašingtona i Brisela o statusu Kosova."\nPolitičke partije i institucije Kosova stalno su isticale da je posle Vašingtona uloga Nemačke izuzetno značajna u procesu statusa Kosova, posebno imajući u vidu stavove Francuske i Velike Britanije upodršci nadgledanoj nezavisnosti Kosova.


Arheolozi našli dokaze o vavilonskom osvajanju Jerusalima @ InfoBijeljina \nProfesori sa Univerziteta Sjeverna Karolina našli su naslage pepela, vrhove strela i slomljene dijelove posuda i lampi.\n"To je jasan nagovještaj bogatstva stanovnika grada u vrijeme opsade", rekao je Gibson za CNN.\n"Međutim, u ovom slučaju kombinacija naslaga pepela punih predmeta, pomiješanih sa vrhovima strela i veoma posebnim ukrasom, nagovještava neku vrstu pustošenja i razaranja. Niko ne ostavlja zlatan nakit i niko nema vrhove strela u kućnom otpadu", rekao je Gibson, dodavši da se zna gdje su bila drevna utvrđenja i da je sve to nadjeno u gradu, tako da se mogu isključiti druga objašnjenja.\nKako je navedeno, pronađeni vrhovi strela, poznati kao "skitski vrhovi strela" od bronze i gvoždja, često su se koristili u 7. i 8. vijeku prije nove ere i zna se da su ih koristili vavilonski ratnici.\n"Ti dokazi ukazuju na istorijsko osvajanje grada od strane Vavilona jer jedino veliko razaranje u Jerusalimu u tom periodu jeste osvajanje od 587. do 586. prije nove ere", rekao je on.\nGlineni predmeti, uključujući polomljenu grnčariju, dijelovi lampi tipičnih za taj period i drugi kućni objekti pomogli su arheolozima da utvrde njihovu starost.\nU osvajanju predvođenom neovavilonskim kraljem Nabukodonosorom Drugim je, kako se vjeruje, bilo velikih žrtava kada je grad sravnjen sa zemljom.


Kajari je rekao da je trenutna bezbednosna situacija stabilna, a na pitanje kako će Kfor reagovati ako pripadnici Specijalne policije takozvanog Kosova ponovo intervenišu na severu, izjavio je da ne želi da spekuliše o hipotetičkim scenarijima.\n-Misija KFOR koju vodi NATO postoji od 1999. godine. Istovremeno, Češka, Poljska i Mađarska postale su članice NATO. Od tada su, kao što znate, mnoge druge zemlje, uključujući Crnu Goru i Severnu Makedoniju, takođe pristupile NATO. Bezbednosna situacija Zapadnog Balkana je važna za ceo evroatlantski region, a od posebnog je značaja za zemlje u okruženju. Trenutno, KFOR se sastoji od više od 3.700 vojnika iz 28 NATO saveznika i partnera. Ovo jasno ilustruje čvrstu, kolektivnu posvećenost NATO regionalnoj bezbednosti i stabilnosti - rekao je general za Kosovo onlajn.\nOn napominje da Kfor ima dugogodišnju, odličnu saradnju sa Vojskom Srbije, na svim nivoima odgovornosti.\n- Govorim redovno sa načelnikom odbrane Srbije – generalom Milanom Mojsilovićem koristeći dobro uspostavljenu liniju komunikacije koju su uspostavili moji prethodnici na čelu KFOR-a. Kforće nastaviti da blisko sarađuje i sa Vojskom Srbije i sa Kosovskim bezbednosnim organizacijama na obezbeđivanju bezbednosti širom Kosova. Tako će se sinhronizovane patrole sa Vojskom Srbije nastaviti duž administrativne granice - objasnio je.\nGeneral napominje da takozvane Kosovske bezbednosne snage, prema ranijem dogovoru, moraju da budu ovlašćene od komandanta Kfora pre bilo kakvog raspoređivanja na severu Kosova.\n- Kosovska policija može slobodno da se kreće po celom Kosovu. NATO očekuje da lokalne institucije nastave da se pridržavaju tog sporazuma. U svojim prvim nedeljama sastao sam se sa ključnim rukovodiocima institucija na Kosovu, koji su me uverili da će pre bilo kakve akcije postojati odgovarajuća koordinacija sa Kforom i da će raspoređivanje KBS-a na severu Kosova i dalje biti zasnovano na prethodnom obaveštenju i odobrenju od strane komandanta Kfora - zaključio je Kajari.\nStoltenberg: Kosovske bezbednosne snage ne mogu na sever bez dozvole Kfora


NAĐITE PARE, ILI PROPADOSMO: Vapaj trenera Crvene zvezde!\nNURKIĆA PITALI O JOKIĆU: Bosanac kao iz topa ispalio odgovor koji je ODJEKNUO 8\t22\nBOGATAŠ KUPIO KLUB I U STARTNIH 11 UBACIO SINA: On ima 126 kilograma, igra 25\t146\njelena radojevic\t 23.11.2015. 03:45h 00:00h\nNasleđeni finansijski problemi u Crvenoj zvezdi su toliko veliki da trener lidera na tabeli Superlige Miodrag Božović tvrdi da će se na kraju jesenjeg dela sezone znati šta će biti sa sudbinom bivšeg evropskog šampiona.\n(FOTO) CRVENO-BELI U EKSTAZI:Pogledajte kako su fudbaleri Zvezde u svlačionici slavili pobedu u Nišu\n(VIDEO) NAVIJAČI UKRASILI DERBI U NIŠU: Pogledajte spektakularnu koreografiju Delija u slavu Jagode\n(VIDEO) OSVOJILI ČAIR POSLE 14 GODINA: Crveno-beli savladali Radnički za 15. uzastopnu pobedu\nBOŽOVIĆ O SITUACIJI U KLUBU: 16. decembar je dan D za Zvezdu! Moramo da igramo Ligu šampiona!\nOn je u izjavi za RTS istakao da će se po okončanju jesenjeg dela sezone videti hoće li klub uspeti da pronađe neophodan novac, a navodi da je jedini spas za crveno-bele da se na leto domognu Lige šampiona ili Lige Evrope.- Čekamo do 16. decembra da pronađemo novac kako bi se igračima dalo ono što im se duguje. Ukoliko se to ne dogodi, teško je prognozirati šta će dalje biti s klubom. Ako bih se nervirao zbog svih problema koje imam, onda bih morao da idem u ludnicu u Kovin. Ovako, kad okrenete sve na šalu, lakše je i meni, igračima i svima u Zvezdi - rekao je Božović.Ni Zvezdan Terzić ne beži od činjenice da je stanje u klubu preteško.\n- Dug i problem u kojem se Zvezda nalazi nismo napravili Grof i ja, ali smo na dobrom putu da ga rešimo. Klub mora da živi od svojih prihoda koje donosi samo dobar sportski rezultat, a ne da očekujemo da nam država ili neko drugi donose novac. Problem je dug koji smo nasledili, ali ćemo se boriti - kaže Terzić i nastavlja:- Dok ne dođemo do prihoda od Evrope, jedino rešenje je eskont sa „Gapromom“ i „Telekomom“ ili prodaja igrača koji ima milionsku cenu. UEFA je toliko podigla bonuse za učešće u svojim takmičenjima da klubovi koji ostanu van tog sistema moraju da se finansijski svedu na amaterski nivo. Recimo, Ludogorec je u prošloj sezoni zaradio 27 miliona evra od Lige šampiona, a Liga Evrope od sledeće sezone donosi osam miliona, što je naša alternativa. Uz to, kad igrate Evropu, i transferi igrača su neuporedivo veći.Crvena zvezda je sinoć, posle 14 godina, slavila u Nišu, bila je bolja od Radničkog sa 2:1 (0:0).\nMiodrag BožovićCrvena zvezdaFudbalsuperliga\nNURKIĆA PITALI O JOKIĆU: Bosanac kao iz topa ispalio odgovor koji je ODJEKNUO U SRBIJI! 8\t22\nBOGATAŠ KUPIO KLUB I U STARTNIH 11 UBACIO SINA: On ima 126 kilograma, igra 90 minuta, a jedan detalj je posebno INTERESANTAN 25\t146